വായ്പാ സ്കോര് എങ്ങനെയറിയാം | Business | Deshabhimani | Sunday Nov 5, 2017\nപി ജി സുജUpdated: Sunday Nov 5, 2017\nവിവിധ വായ്പകളുടെ പലിശനിരക്ക് കുറഞ്ഞുകൊണ്ടിരിക്കുകയാണിപ്പോള്. ഉദാഹരണത്തിന് ഭാവനവായ്പയുടെ വാര്‍ഷികപലിശ 8.30 ശതമാനമായി കഴിഞ്ഞദിവസം സ്റ്റേറ്റ് ബാങ്ക് ഓഫ് ഇന്ത്യ പുനര്‍നിശ്ചിയിച്ചിട്ടുണ്ട്. അതായത്, വരുംദിവസങ്ങളില് പലിശയെടുക്കാനുള്ള ആവശ്യക്കാരുടെ എണ്ണം വര്‍ധിക്കാനിടയുണ്ട്. കാരണം ഏതൊരു വ്യക്തിയെ സംബന്ധിച്ചും ബാങ്ക്വായ്പ ഇന്ന് ഒഴിച്ചുകൂടാനാകാത്തതാണ്. പക്ഷെ വായ്പ അനുവദിക്കുംമുമ്പ് എല്ലാ ബാങ്കും വ്യക്തിയുടെ വായ്പാക്ഷമത എത്രയാണെന്ന് പരിശോധിച്ചശേഷം മാത്രമേ ഇപ്പോള് വായ്പ അനുവദിക്കുകയുള്ളു.അതിനാല് വായ്പാ സ്കോര് എന്താണെന്നും വായ്പാലഭ്യത ഉറപ്പാക്കാന് എത്ര സ്കോര് വേണമെന്നും ഉള്ള മാര്‍ക്ക് എങ്ങനെ മെച്ചപ്പെടുത്താമെന്ന്മനസ്സിലാക്കേണ്ടത് അത്യാവശ്യമാണ്.\nഎന്താണ് ക്രെഡിറ്റ് സ്കോര്?\nനിങ്ങളുടെ വായ്പാചരിത്രത്തിന്റെ അതുവരെയുള്ള രൂപരേഖ വ്യക്തമാക്കുന്ന ഒരു മൂന്നക്ക സംഖ്യയാണിത്. സര്‍ക്കാര് അംഗീകൃത ഏജന്‍സികളാണ് ഈ സ്കോര് ഇടുന്നത്. ഇന്ത്യയില് പല ഏജന്‍സിയും ഈ സേവനം ലഭ്യമാക്കുന്നുണ്ട്. എന്നാല് ക്രെഡിറ്റ് ഇന്‍ഫര്‍മേഷന് ബ്യൂറോ ഓഫ് ഇന്ത്യ നല്‍കുന്ന റേറ്റിങ്ങാണ് പൊതുവെ ബാങ്കുകളും മറ്റ് ധനകാര്യസ്ഥാപനങ്ങളും അംഗീകരിച്ചിട്ടുള്ളത്. സിബില് എന്ന ചുരുക്കപ്പേരില് ഇത് അറിയപ്പെടുന്നു.\nവായ്പാ സ്കോര് തയ്യാറാക്കുന്നതെങ്ങനെ?\nഎടുത്ത വായ്പകളുടെ വിവരങ്ങളെല്ലാം ഏകീകരിച്ചുള്ള വിശകലനറിപ്പോര്‍ട്ട് റേറ്റിങ് ഏജന്‍സി ആദ്യം തയ്യാറാക്കും. അതാണ് വായ്പാ റിപ്പോര്‍ട്ട്. അതിനെ അടിസ്ഥാനമാക്കി നിങ്ങള്‍ക്ക് വായ്പ നല്‍കിയാല് അത് ബാങ്കിനെ സംബന്ധിച്ച് എത്രത്തോളം സുരക്ഷിതമാകുമെന്നു വിലയിരുത്തി ഏജന്‍സി നിങ്ങള്‍ക്ക് ഒരു മാര്‍ക്ക് നല്‍കുന്നു. അതാണ് ക്രെഡിറ്റ് സ്കോര്. അന്നുവരെ വിവിധ ബാങ്കുകളില്‍നിന്ന് നിങ്ങളെടുത്ത എല്ലാ വായ്പകളുടെയും പൂര്‍ണവിവരം റിപ്പോര്‍ട്ടിലുണ്ടാകും.\nവായ്പ കിട്ടാന് എത്ര സ്കോര് വേണം?\nവിവിധ ഏജന്‍സികള് പല രീതിയിലാണ് മാര്‍ക്കിടുന്നത്. സ്കോര് എത്ര ഉയരുന്നുവോ അത്രയും എളുപ്പം വായ്പ കിട്ടും. എല്ലാവരും അംഗീകരിക്കുന്ന സിബില് റേറ്റിങ്ങില് 300 മുതല് 900 വരെയാണ് സ്കോര്. സിബില് റേറ്റിങ് 750-800നടുത്തുണ്ടെങ്കില് വായ്പ കിട്ടാന് എളുപ്പമാണ്.\nക്രെഡിറ്റ് സ്കോര് കുറയുന്നതെങ്ങനെ?\nഎടുത്ത വായ്പയുടെ തിരിച്ചടവ് കൃത്യമല്ലെങ്കില് അത് സ്കോറിനെ ബാധിക്കും. കൈയില് പണം വരുമ്പോള് വായ്പ അടച്ചുതീര്‍ക്കാമെന്നു കരുതരുത്. സമയത്ത് മാസഗഡു അടച്ചില്ലെങ്കില് നെഗറ്റീവ് മാര്‍ക്കാകും. നല്‍കിയ ചെക്ക് മടങ്ങിയാലും മാര്‍ക്ക് കുറയും. വ്യക്തിഗത വായ്പ, ക്രെഡിറ്റ് കാര്‍ഡ് വായ്പ എന്നിങ്ങനെ സുരക്ഷിതമല്ലാത്ത വായ്പകള് എടുക്കുന്നവരുടെ റേറ്റിങ് മോശമാകും. ഒരേസമയം പല വായ്പകള്‍ക്ക് അപേക്ഷിക്കുന്നതും ദോഷമാണ്. പല ബാങ്കുകളില് കയറിയിറങ്ങി വായ്പകളെക്കുറിച്ച് അന്വേഷിക്കുന്നതുപോലും പ്രശ്നമാണ്. ക്രെഡിറ്റ് കാര്‍ഡ് ഉപയോഗിക്കുന്നതിലെ അപാകങ്ങളാണ് മാര്‍ക്കിനെ ബാധിക്കുന്ന വലിയൊരു പ്രശ്നം. കാര്‍ഡില് തിരിച്ചടവുദിവസത്തില് പണം അടയ്ക്കാതിരിക്കുക, കാര്‍ഡ് ഉപയോഗിച്ച് ഉയര്‍ന്ന തുക വായ്പയെടുത്തുകൊണ്ടിരിക്കുക, എടുക്കുന്ന വായ്പ സമയത്ത് അടയ്ക്കാതിരിക്കുക എന്നിവയെല്ലാം സ്കോര് കുറയ്ക്കും.\nസുഹൃത്തിനോ ബന്ധുവിനോ വേണ്ടി നിങ്ങള് ഗ്യാരന്ററായിനിന്ന് എടുത്ത വായ്പ അവര് അടച്ചില്ലെങ്കിലും നിങ്ങളുടെ സ്കോര് കുറയും. ചുരുക്കത്തില് സാമ്പത്തിക അച്ചടക്കം പുലര്‍ത്തുന്ന വ്യക്തിയാണ് നിങ്ങളെങ്കില് അത് സ്കോറിലും പ്രതിഫലിക്കും.\nഎങ്ങനെ ഉയര്‍ന്ന സ്കോര് നേടാം?\nസാമ്പത്തികനില അനുസരിച്ച് അത്യാവശ്യത്തിനു മാത്രം വായ്പയെടുക്കുക. എടുത്ത വായ്പയുടെ മാസഗഡു മുടക്കംകൂടാതെ കൃത്യദിവസം അടയ്ക്കുക. വ്യക്തിഗത വായ്പ, ക്രെഡിറ്റ് കാര്‍ഡ് വായ്പ എന്നിങ്ങനെ സുരക്ഷിതമല്ലാത്ത വായ്പകള് ഒഴിവാക്കുക. കഴിയുന്നതും ഗ്യാരന്ററായി നില്‍ക്കാതിരിക്കുക. നിന്നാല്‍ത്തന്നെ ആ വായ്പ തിരിച്ചടയ്ക്കുന്നുണ്ടെന്ന് ഉറപ്പാക്കുക.\nഒരേസമയം വിവിധ ആവശ്യങ്ങള്‍ക്കായി പല വായ്പകള് എടുക്കണമെങ്കില് അത് കുടുംബാംഗങ്ങളുടെ പേരിലെടുക്കാന് ശ്രമിക്കുക. വായ്പ ക്ളോസ്ചെയ്തുകഴിഞ്ഞാല് ബാങ്കില്‍നിന്ന് നോ ഡ്യൂസ് സര്‍ട്ടിഫിക്കറ്റ് നിര്‍ബന്ധമായും വാങ്ങണം. വായ്പ അടച്ചു തീര്‍ത്താല് സിബില് റിപ്പോര്‍ട്ട് അപ്ഡേറ്റ്ചെയ്ത് പരിശോധിക്കുന്നതും നല്ലതാണ്.\nസിബില് റേറ്റിങ് എങ്ങനെ അറിയാം?\nസിബില് വെബ്സൈറ്റില്‍നിന്ന് ( www.cibil.com) നിങ്ങളുടെ സ്കോര് അറിയാം. ഓണ്‍ലൈനായി നിശ്ചിത അപേക്ഷാഫോം പൂരിപ്പിച്ച് ഫീസും അടച്ചാല്‍മതി. 24 മണിക്കൂറിനുള്ളില് നിങ്ങളുടെ ഇ-മെയില് വിലാസത്തില് സിബില് സ്കോര് ലഭ്യമാകും. പേര്, ജനനത്തീയതി. വിലാസം, ഫോണ്‍നമ്പര്, ഇ-മെയില് വിലാസം, എടുത്ത വായ്പയുടെ വിവരങ്ങള് എന്നിവ നല്‍കണം. അപേക്ഷയുടെ പ്രിന്റെടുത്തു പൂരിപ്പിച്ച് ആവശ്യമായ രേഖകള് സഹിതം അപേക്ഷ അയച്ചാല് നിങ്ങളുടെ പോസ്റ്റല്‍വിലാസത്തിലും സ്കോര് അറിയിക്കും.\nഓര്‍മിക്കുക, മോശമായ വായ്പാചരിത്രമാണ് നിങ്ങളുടേതെങ്കില് ഉറപ്പായും വായ്പ നിഷേധിക്കും. ഒരിക്കല് സ്കോര് മോശമായാല് വീണ്ടും മെച്ചപ്പെടുത്താന് ബുദ്ധിമുട്ടാണ്. അതിന് സമയമെടുക്കും. അതിനാല് എപ്പോഴും ഉയര്‍ന്ന ക്രെഡിറ്റ് സ്കോര് നിലനിര്‍ത്താന് ശ്രദ്ധിക്കണം.\nമറ്റൊരു കാര്യം ശ്രദ്ധിക്കാനുള്ളത് വിദ്യാഭ്യാസ വായ്പയെടുക്കുന്നത് വിദ്യാര്‍ഥിയുടെ പേരിലാണ്. അതുകൊണ്ടുതന്നെ തിരിച്ചടവ് മുടങ്ങിയാല് അത് ആ വ്യക്തിയുടെ ക്രെഡിറ്റ് റിപ്പോര്‍ട്ടില് മോശം മാര്‍ക്കാകും. സ്കോറും കുറയും. ഭാവിയില് അവര് ഭവനവായ്പ, വാഹനവായ്പ, കാര്‍ഷികവായ്പ, സ്വയംതൊഴില് വായ്പ, ബിസിനസ് വായ്പ, വ്യക്തിഗതവായ്പ എന്നിവയില് ഏതിനെങ്കിലുമായി ബാങ്കിനെ സമീപിച്ചാല് അതു കിട്ടാന് ബുദ്ധിമുട്ടാകും. ക്രെഡിറ്റ് സ്കോര് മോശമാണെങ്കില് ആ സമയത്ത് നിങ്ങള്‍ക്ക് ഉയര്‍ന്ന തിരിച്ചടവുശേഷി ഉണ്ടെന്നത് ബാങ്കിന് പലപ്പോഴും പരിഗണിക്കാനാകില്ല.\nസ്റ്റേറ്റ് ബാങ്ക് ഓഫ് ഇന്ത്യയിൽ സ്‌പെഷ്യലിസ്റ്റ് ഓഫീസര്


വളരെ അലക്ഷ്യമായിട്ടാണ് അവര് വസ്ത്രം ധരിച്ചിരുന്നത്. മുഷിഞ്ഞ , നിറം എന്തെന്ന് പറയാനാവാത്ത സാരിയും , അതിനോട് ഒട്ടും യോജിക്കാത്ത ബ്ലൌസും , ഒരുപാട് നാളായി വെള്ളം കണ്ടിട്ടില്ലാത്ത ആ ശോഷിച്ച ശരീരത്തിന് വളരെ പരിചിതമായി തോന്നി. അന്താളിപ്പ് നിറഞ്ഞ മുഖത്ത് ജീവിതമേല്‍പ്പിച്ച മുറിവുകളും, ദാരിദ്ര്യത്തിന്റെ കറുത്തിരുണ്ട നിഴലും നന്നായി കാണാം. പരിശോധന മുറിയുടെ അഴുക്കു മാത്രം പിടിച്ച തറയിലൂടെ മുട്ടില് ഇഴഞ്ഞു നീങ്ങുന്ന 8 മാസം തോന്നിക്കുന്ന ആ പെണ്‍കുട്ടിയെ അവര് ശ്രദ്ധിച്ചത് തന്നെയില്ല. പകരം മനോ വൈകല്യമുള്ളതെന്നു ഒറ്റ നോട്ടത്തില് തന്നെ തോന്നിക്കുന്ന അടുത്തിരിക്കുന്ന6വയസ്സുകാരനിലായിരുന്നു അവരുടെ ശ്രദ്ധ മുഴുവന്. ആ കുട്ടിയുടെ ചികിത്സക്ക് വന്നതായിരുന്നു അവര്. കൂടെ ഒത്തിരി പ്രായമായ, അലക്ഷ്യമായി വസ്ത്രം ധരിച്ചതെങ്കിലും കാണാന് പ്രസന്നതയുള്ള ഒരു അമ്മൂമ്മയുമുണ്ടായിരുന്നു. മുട്ടിലിഴയുന്ന ആ കൊച്ചു സുന്ദരിയെ ശ്രദ്ധിക്കുന്നതും , മറ്റു കാര്യങ്ങള് നോക്കി നടത്തുന്നതും അവരായിരുന്നു.\nഎന്‍റെ case discuss ചെയ്യാന് വേണ്ടി, സീനിയര് ഡോക്ടര് ഉടെ സമീപതിരിക്കുമ്പോഴാണ് കുട്ടിയെ കണ്ണില് പെട്ടെത്. ഇത്രയും തിരക്കുള്ള ആശുപത്രിയുടെ പരിശോധന മുറിയില് , ആളുകളുടെ കാലുകള് ക്കിടയിലൂടെ ഇഴഞ്ഞു കളിക്കുന്ന കുട്ടിയെ ആണ് ആദ്യം ശ്രദ്ധിച്ചത്. പിന്നെ കുടുംബത്തെ കണ്ടു പിടിച്ചു കുട്ടിയെ ശ്രദ്ധിക്കാന് ഒരു മുന്നറിയിപ്പ് നല്‍കുകയും ചെയ്തു. പിന്നീട് തുടരെ , തുടരെ എന്‍റെ കസേരക്കടിയിലും വന്നു കളിക്കുന്ന കുട്ടിയുമായി കണ്ണ് കൊണ്ടും , ആംഗ്യം കൊണ്ടും ഒത്തിരി നേരം ഞാനും കളിച്ചു. ഉച്ചയൂണിനായി ഹാള് ഒഴിഞ്ഞപ്പോഴും അതേ സീറ്റിലിരിക്കുന്ന ആ കുടുംബം ഒരു ചോദ്യ ചിഹ്നമായി മനസ്സില് തന്നെ കിടന്നു. പിന്നീടു ആ അമ്മൂമ്മ ഡോക്ടര് നെ സമീപിച്ചു കാര്യം പറഞ്ഞപ്പോഴാണ് കാര്യം പിടി കിട്ടിയത്. ആറു വയസ്സുകാരനെ അഡ്മിറ്റ് ചെയ്യാന് വേണ്ടി അപേക്ഷിക്കുകയായിരുന്നു അവര്. ആദ്യത്തെ consulting നു മാസങ്ങള്‍ക് ശേഷം കുട്ടിയുടെ സ്തിഥി വഷളായപ്പോള് മാത്രം ആശുപത്രി സന്ദര്‍ശിച്ചു , അഡ്മിഷന് ആവശ്യപ്പെടുന്നതിലെ പന്തി കേട് മണത്തു കൊണ്ടാവണം ഡോക്ടര് ആ അപേക്ഷ പാടെ നിരസിച്ചത് . ( ഇത്തരം രോഗികളെ അട്മിട്റ്റ് ചെയ്തു , ആശുപത്രിയില് ഉപേക്ഷിച്ചിട്ട് പോകുന്നത് ഒരു സ്ഥിരം സംഭവമായിരുന്നു ).\nഉച്ചയൂണിനായി ഞങ്ങളും പിരിഞ്ഞു. രണ്ടാം പകുതിയില് അവരെ വീണ്ടും കാണുമ്പോള് അവര് പ്രവേശന കവാടത്തിനടുത്തിരിക്കുകയായിരുന്നു . നേരെത്തെ പോലെതന്നെ കുട്ടിയെ അലക്ഷ്യമായി മണ്ണില് ഇഴയാന് വിട്ടിരിക്കുന്നു. കുട്ടി ചുറു ചുറുക്കോടെ കളിച്ചു കൊണ്ടിരിക്കുന്നു. വഴിയെ നടന്നു പോവുന്ന എന്നെ ആ കൊച്ചു കുട്ടിയുടെ വികൃതികളാണ് അങ്ങോട്ട് ആകര്ഷിപ്പിച്ചത് . പരിസരം മറന്നു കുറച്ചു നിമിഷങ്ങള് ഞാനാകുട്ടിയുമായി കൂട്ട് കൂടി. ഏതോ മറന്നു പോയ ബന്ധം ഞങ്ങള് തമ്മില് ഉള്ളത് പോലെ.\nതിരിഞ്ഞു നടക്കാന് തുടങ്ങിയ എന്നെ നോക്കി കുട്ടി അപ്രതീക്ഷിതമായി ഒച്ചവെച്ചു. അത് കേട്ട് തിരിഞ്ഞു നോക്കിയ എന്നുടെ നേരെ ആ അമ്മോമ്മ യുടെ നിസ്സഹായമായ അഭ്യര്‍ത്ഥന." ദയവായി , ഈ കുട്ടിയേയും കൂടെ കൊണ്ട് പോവൂ സിസ്റ്റെര്‍ജി , ഞങ്ങള് വളരെ പാവപ്പെട്ടവരാണ്. നിങ്ങള്‍ക്കാവുമ്പോള് പണമുണ്ട്. ഇതിനെ പഠിപ്പിച്ചു വലിയവളാക്കി, കല്യാണം കഴിപ്പിച്ചയ്ക്കൂ. ഞങ്ങള്ക്കതിനു കഴിയില്ല. ഇതിനെയും കൊണ്ട് പോവൂ സിസ്റ്റെര്‍ജി.. "\nകോരിത്തരിച്ചു നിന്ന് പോയി ഞാന്. തന്‍റെ പേരക്കുട്ടിയെ വില പറയാതെ മറ്റൊരാളോട് എടുത്തു കൊള്ളാന് അപേക്ഷിക്കുന്ന ഒരമ്മൂമ്മ. ഇവരോട് എന്ത് ഉത്തരം പറയണം എന്നെനിക്കരിയില്ലയിരുന്നു. ഞാനും ഒരു സ്ത്രീ തന്നെയാണല്ലോ ..\nഅവരെ അതിനു പ്രേരിപ്പിച്ചത് എന്തായിരിക്കും?\nദാരിദ്ര്യമോ? പെണ്‍കുട്ടിയെന്ന എന്ന വിത്യാസമോ?\nEchmukutty January 18, 2012 at 2:21 AM\nദാരിദ്ര്യമാവാം, പെൺകുട്ടിയായതുമാവാം.....എനിയ്ക്ക് ഒന്നും എഴുതാൻ കഴിയുന്നില്ല...\nബെഞ്ചാലി October 6, 2012 at 11:37 PM\nകഷ്ടം! സമൂഹത്തിലെ ദുരാചാരങ്ങളും നീചവൃത്തിയുമായിരിക്കാം വില്ലൻ.\nJefu Jailaf October 7, 2012 at 3:46 AM\nകുട്ടിയുടെ ജനനം പോലും ചോദ്യ ചിഹ്നം ആണിവിടെ. അങ്ങിനെയുള്ള ചുറ്റുപാടില് മൂല്യങ്ങള്‍ക്ക് എന്ത് പ്രസക്തി കൂടെ ദാരിദ്ര്യവും കൂടിയാകുമ്പോള് മനസ്സില് വേദനയുടെ അലകള് തീര്‍ക്കുന്നു.\nസിസ്റ്റര്‍ജി എന്ന വിളിക്ക് ഒരു യോജിപ്പ് തോന്നുന്നില്ല അവിടെ.\nപോസ്റ്റിനു എല്ലാ വിധ ആശംസകളും..\nnoorA October 7, 2012 at 3:52 AM\nഅഭിപ്രായത്തിനു നന്ദി ... സിസ്റ്റെര്ജീ എന്ന വിളി ആ സ്ഥാപനത്തില് ആരും ആരെയും വിളിക്കുന്ന ഒരു അഭിസംബോധന രീതിയാണ്... , അതൊരു ആസുപത്രിയയത് കൊണ്ട്..


SITC FORUM PALAKKAD: എല്.എസ്.എസ്., യു.എസ്.എസ്. പരീക്ഷ\nഎല്.എസ്.എസ്., യു.എസ്.എസ്. പരീക്ഷകള് 2014 ജനുവരി 25-നും പ്രതിഭാധനരായ വിദ്യാര്‍ത്ഥികളെ കണ്ടെത്തുന്നതിനുള്ള സ്‌ക്രീനിംഗ് ടെസ്റ്റ് ഫെബ്രുവരി ഒന്നിനും നടത്തും. പരീക്ഷയുടെ നടത്തിപ്പുമായി ബന്ധപ്പെട്ട് ജില്ലാ ഉപജില്ലാ വിദ്യാഭ്യാസ ആഫീസര്‍മാര്‍ക്കുള്ള വീഡിയോ കോണ്‍ഫറന്‍സ് ഡിസംബര് മൂന്നിന് ഉച്ചകഴിഞ്ഞ് രണ്ട് മണിക്ക് നടത്തും. ബന്ധപ്പെട്ട ആഫീസര്‍മാര് അതാത് ജില്ലയിലെ ഐ.ടി.സി.യില് നിര്‍ബന്ധമായും എത്തണം. പരീക്ഷ സംബന്ധിച്ച വിശദാംശങ്ങള് www.keralapareekshabhavan.inവെബ്‌സൈറ്റിലും പൂജപ്പുര പരീക്ഷാ കമ്മീഷണറുടെ ആഫീസിലും ലഭിക്കും.\nLSS - USS NOTIFICATION 2013 Clickhere\nPosted by SITC Palakkad at Thursday, November 28, 2013


ബിജെപി -പിഡിപി സഖ്യം പൊളിഞ്ഞു; മെഹബൂബ മുഫ്തി രാജിവെച്ചു\nന്യൂഡല്‍ഹി: ജമ്മു കശ്മീരില് പി.ഡി.പിയുമായുള്ള സഖ്യം ബി.ജെ.പി അവസാനിപ്പിച്ചു. ഇതിനു പിന്നാലെ മുഖ്യമന്ത്രി മെഹബൂബ മുഫ്തി രാജിവെച്ചു. ദേശീയ സുരക്ഷാ...\nന്യൂഡല്‍ഹി: ജമ്മു കശ്മീരില് പി.ഡി.പിയുമായുള്ള സഖ്യം ബി.ജെ.പി അവസാനിപ്പിച്ചു. ഇതിനു പിന്നാലെ മുഖ്യമന്ത്രി മെഹബൂബ മുഫ്തി രാജിവെച്ചു. ദേശീയ സുരക്ഷാ ഉപദേഷ്ടാവ് അജിത് ഡോവലുമായി കൂടിക്കാഴ്ച നടത്തി മണിക്കൂറുകള്‍ക്കകമാണ് പാര്‍ട്ടി ദേശീയ അധ്യക്ഷന് അമിത് ഷാ പിന്തുണ പിന്‍വലിക്കാന് തീരുമാനമെടുത്തത്.\nബി.ജെ.പിക്ക് നിര്‍വാഹമില്ലാത്ത സാഹചര്യത്തിലാണ് ജമ്മു കാശ്മീരിലെ സഖ്യം അവസാനിപ്പിച്ചതെന്ന് പാര്‍ട്ടി നേതാവ് രാം മാധവ് ഡല്‍ഹിയില് വാര്‍ത്താ സമ്മേളനത്തില് പറഞ്ഞു. നിലവിലെ സുരക്ഷാ സാഹചര്യങ്ങളും അത് കൈകാര്യം ചെയ്യേണ്ട സാഹചര്യത്തിലും ഗവര്‍ണര് ഭരണമാണ് അനിവാര്യമാവുക. കേന്ദ്ര സര്‍ക്കാറിന്റെ ഭരണം സാദ്ധ്യമാകുമോ എന്നതിനെ പറ്റിയും അന്വേഷിക്കും. രാം മാധവ് പറഞ്ഞു.\nമെഹബൂബ മുഫ്തി മന്ത്രിസഭയിലെ 11 ബി.ജെ.പി അംഗങ്ങളും രാജിവച്ചിട്ടുണ്ട്. 2014ലെ തെരഞ്ഞെടുപ്പിന് ശേഷമാണ് ബി.ജെ.പിയും പി.ഡി.പിയും കാശ്മീരില് സഖ്യ സര്‍ക്കാര് രൂപീകരിക്കുന്നത്. നിരവധി വിഷയങ്ങളില് അഭിപ്രായ വ്യത്യാസമുണ്ടായിരുന്നുവെങ്കിലും കഠ്‌വയിലെ എട്ടു വയസുകാരിയെ ബലാല്‍ത്സംഗം ചെയ്ത് കൊന്ന സംഭവത്തിന് ശേഷമാണ് പ്രശ്‌നം രൂക്ഷമായത്.\nറംസാന് മാസത്തിലെ വെടിനിര്‍ത്തല് കേന്ദ്ര സര്‍ക്കാര് ഞായറാഴ്ച അവസാനിപ്പിച്ചതിനു ശേഷമാണ് സഖ്യം അവസാനിപ്പിക്കാനുള്ള ബി.ജെ.പി തീരുമാനം.


വിഷ്ണുവിന്റെ പുതുജീവനായി കൈകോർത്ത് സുമനസ്സുകൾ - Kuttiadinews\nവേളം: രണ്ടുവർഷമായി കാൻസർ ബാധിച്ച് ചികിത്സയിൽ കഴിയുന്ന യുവാവിനെ ജീവിതത്തിലേക്ക് കൊണ്ടുവരാൻ കൈകോർത്ത് സുമനസ്സുകൾ.\nമജ്ജ മാറ്റിവെക്കൽ ശസ്ത്രക്രിയയിലൂടെ മാത്രമേ തുടർ ചികിത്സ സാധ്യമാകൂവെന്ന് ഡോക്ടർമാർ അഭിപ്രായപ്പെട്ട വേളം പഞ്ചായത്തിലെ തീക്കുനി നടുവിലക്കണ്ടി വിഷ്ണുവിന്റെ ചികിത്സാ സഹായ നിധിയിലേക്കാണ് വിവിധ കൂട്ടായ്മകളും സന്നദ്ധസംഘടനകളും വാട്സാപ്പ് കൂട്ടായ്മകളും സഹായവുമായെത്തിയത്.\nമലയാളി സഖാക്കൾ വാട്സാപ്പ് കൂട്ടായ്മ സ്വരൂപിച്ച തുക പടയന്റവിട അരുൺ ഗ്രാമപ്പഞ്ചായത്ത് അംഗം കെ.കെ. ഷൈനിക്ക് കൈമാറി. ഇ.കെ. വൈശാഖ്, വി. ലിഖേഷ്, എം. സജിൽ, പി.ഇ. രജീഷ്, ടി.പി. വിജീഷ് തുടങ്ങിയവർ പങ്കെടുത്തു.\nവേളം പഞ്ചായത്ത് അങ്കണവാടി പ്രവർത്തകർ സ്വരൂപിച്ച തുക എ. റീനയിൽനിന്ന് പഞ്ചായത്ത് വൈസ് പ്രസിഡന്റ് കെ.സി. ബാബു ഏറ്റുവാങ്ങി. ഇ. ഷാനവാസ്, എം.സി. മൊയ്തു, മഠത്തിൽ ശ്രീധരൻ, പി. ബിജു, സി.എം. അജിത, ടി.കെ. ഷൈനി, മാലതി തുടങ്ങിയവർ പങ്കെടുത്തു.\nവിഷ്ണു ചികിത്സാ സഹായനിധിയിലേക്ക് സൗഹൃദം വാട്സാപ്പ് കൂട്ടായ്മ പ്രവർത്തകർ സ്വരൂപിച്ച 1,48,440 രൂപയുടെ ചെക്ക് കെ. ശ്രീജിലാലിൽനിന്നും ചികിത്സാ സഹായകമ്മിറ്റി കൺവീനർ ടി.വി. മനോജൻ ഏറ്റുവാങ്ങി. എം. നിജിൽ, കെ.പി. ലിജീഷ്, സിജീഷ്, അഖിൽ ബാബു, വി. ലിഗേഷ് തുടങ്ങിയവർ പങ്കെടുത്തു.\nkuttiadi,kuttiyadi,KUTTYADI,kuttyadi news,latest news,കുറ്റ്യാടി,വേളം\n← ചേതന കലാ സാംസ്കാരിക വേദി കോവിഡ് പ്രതിരോധ സാമഗ്രികൾ കൈമാറി → സപ്ലൈക്കോ മാവേലി മെഡിക്കൽസ് കക്കട്ടിൽ ആരംഭിച്ചു


ജീവിതപാതയിൽ കാലിടറാത്ത ആരതി കൃഷ്ണ തിരക്കിലാണ് | Kollam\nആരതി കൃഷ്ണ മാതാപിതാക്കൾക്കൊപ്പം\nചവറ : നാലുവയസ്സുവരെ ഓടിക്കളിച്ച ആരതി കൃഷ്ണയ്ക്ക് ഇനി പഴയതുപോലെ ഓടാനും നടക്കാനും കഴിയിെല്ലന്നറിഞ്ഞപ്പോൾ വിധിയെ പഴിക്കാതെ തന്റെ മകളെ മറ്റ് കുട്ടികളെപ്പോലെ വളർത്തിയ മാതാപിതാക്കളാണ് ആരതിയുടെ വിജയത്തിന്റെ ചവിട്ടുപടികൾ.\nചവറ തേവലക്കര പാലയ്ക്കൽ കാർത്തികയിൽ ജി.രാധാകൃഷ്ണന്റെയും ജയയുടെയും മൂത്തമകളായ ആരതി കൃഷ്ണ എല്ലുകൾ പൊടിയുന്ന രോഗത്തോട് മല്ലടിച്ച് ഇന്ന് തേവലക്കര പഞ്ചായത്തിലെ ക്ലാർക്കാണ്. ഏഴുവയസ്സുള്ളപ്പോൾ പരസഹായമില്ലാതെ നടക്കാൻ കഴിയാതായ ആരതിക്ക് എല്ലുകളുടെ ബലക്ഷയമാണ് കാരണമെന്ന് കണ്ടെത്തിയ ഡോക്ടർമാർ തിരുവനന്തപുരം മെഡിക്കൽ കോളേജ് ആശുപത്രിയിലേക്കയച്ചു.\nഅപ്പോഴും അക്ഷരങ്ങളെ സ്നേഹിച്ചിരുന്നതിനാൽ രക്ഷിതാക്കൾ മകൾക്ക് പഠിക്കാനായി എല്ലാ സഹായങ്ങളും ചെയ്തുകൊടുത്തു. മൊട്ടയ്ക്കൽ സർക്കാർ എൽ.പി.സ്കൂൾ, കാവനാട് വെൺകുളങ്ങര സ്കൂൾ, അയ്യൻകോയിക്കൽ സർക്കാർ ഹയർ സെക്കൻഡറി സ്കൂൾ എന്നിവിടങ്ങളിൽ വിദ്യാഭ്യാസം. ആരതിക്ക് തുടർന്ന് സ്കൂളിൽ പോകാൻ കഴിയാതായതോടെ അമ്മ ജയ വീട്ടിലിരുത്തി പഠിപ്പിച്ചു. പത്താംക്ലാസ് പരീക്ഷയിൽ ഡിസ്റ്റിങ്‌ഷനോടെ ജയം.\nതുടർന്ന് ഡിഗ്രിവരെ ഫസ്റ്റ്ക്ലാസ് മാർക്കോടെ ജയിച്ചുകയറിയപ്പോൾ സർക്കാർ ജോലിയെന്ന സ്വപ്നവുമായി ആരതി പോയത് പി.എസ്.സി. പരിശീലനത്തിന്. കൂട്ടുകാരുടെ പ്രോത്സാഹനം കൂടിയായപ്പോൾ ആശിച്ചത് ആരതി കൈപ്പിടിയിൽ ഒതുക്കി.\nആദ്യം കൊല്ലത്ത് ജോലിനോക്കിയ ആരതി ഇപ്പോൾ ജന്മനാടായ തേവലക്കര പഞ്ചായത്ത് ഓഫീസിലെത്തുന്നവർക്ക് സുപരിചിതയാണ്. ആദ്യയാത്രകൾ മുച്ചക്രവാഹനത്തിലായിരുന്നു. ഒടുവിൽ ആരതി ബാംഗ്ലൂർ ഡെയ്‌സ് എന്ന മലയാള ചലച്ചിത്രത്തിലെ സാറ ഉപയോഗിക്കുന്ന ഇലക്‌ട്രിക് വീൽച്ചെയറിനായി പരതി. നെറ്റ് പരിശോധിച്ച് തന്റെ യാത്രകൾക്കായി ഇലക്‌ട്രിക് വീൽച്ചെയർ സ്വന്തമാക്കി.\nഇന്ന് ആരതിയുടെ സന്തതസഹചാരിയാണ് ഈ ഇലക്‌ട്രിക് വീൽച്ചെയർ. യാത്രകളിൽ പല അപകടങ്ങളിൽനിന്ന് കഷ്ടിച്ച് രക്ഷപ്പെട്ട ആരതിക്ക് കൂട്ടായി രക്ഷിതാക്കളും സഹോദരി ആതിര കൃഷ്ണനും ഒപ്പമുണ്ട്. ജീവിതം നൽകാൻ മടിച്ചതെല്ലാം കഠിനപ്രയത്നംകൊണ്ട് നേടിയെടുക്കുകയാണ് ആരതി.


'മുലയൂട്ടലും അണ്ഡാശയ ക്യാന്‍സറും തമ്മില് ബന്ധമുണ്ട്' | breastfeeding may reduce the risk of ovarian cancer in women\nAustralia, First Published 4, Apr 2020, 6:48 PM\nപ്രസവാനന്തരമുള്ള മുലയൂട്ടല് സ്ത്രീയുടെ ആരോഗ്യത്തെ സ്വാധീനിക്കുന്നതിന് മികച്ച ഉദാഹരണം ചൂണ്ടിക്കാട്ടുകയാണ് പുതിയൊരു പഠനം. ഓസ്‌ട്രേലിയയിലെ 'ക്യൂ ഐ എം ആര് ബെര്‍ഗോഫര് മെഡിക്കല് റിസര്‍ച്ച് ഇന്‍സ്റ്റിറ്റ്യൂട്ടി'ല് നിന്നുള്ള ഏതാനും ഗവേഷകരാണ് ഈ പഠനത്തിന് പിന്നില്.മുലയൂട്ടലും അണ്ഡാശയ ക്യാന്‍സറും തമ്മിലുള്ള ബന്ധമായിരുന്നു ഇവരുടെ പഠന വിഷയം\nഒരു സ്ത്രീയുടെ ആകെ ആരോഗ്യത്തെ സംബന്ധിച്ച് ഗര്‍ഭിണിയാവുക, പ്രസവിക്കുക, മുലയൂട്ടുക എന്ന് തുടങ്ങിയ ഘട്ടങ്ങളിലെത്തുന്നത് വലിയ തോതിലുള്ള മാറ്റങ്ങള്‍ക്ക് കൂടി ഇടയാക്കുന്ന സാഹചര്യങ്ങളാണ്. ശാരീരികമായി മാത്രമല്ല മാനസികമായിപ്പോലും സ്ത്രീകളില് ഈ ഘട്ടങ്ങള് കാര്യമായി സ്വാധീനം ചെലുത്തിവരുന്നുണ്ട്.\nഅത്തരത്തില് പ്രസവാനന്തരമുള്ള മുലയൂട്ടല് സ്ത്രീയുടെ ആരോഗ്യത്തെ സ്വാധീനിക്കുന്നതിന് മികച്ച ഉദാഹരണം ചൂണ്ടിക്കാട്ടുകയാണ് പുതിയൊരു പഠനം. ഓസ്‌ട്രേലിയയിലെ 'ക്യൂ ഐ എം ആര് ബെര്‍ഗോഫര് മെഡിക്കല് റിസര്‍ച്ച് ഇന്‍സ്റ്റിറ്റ്യൂട്ടി'ല് നിന്നുള്ള ഏതാനും ഗവേഷകരാണ് ഈ പഠനത്തിന് പിന്നില്.\nമുലയൂട്ടലും അണ്ഡാശയ ക്യാന്‍സറും തമ്മിലുള്ള ബന്ധമായിരുന്നു ഇവരുടെ പഠന വിഷയം. മുലയൂട്ടിയ സ്ത്രീകളില് അണ്ഡാശയ ക്യാന്‍സര് പിടിപെടുന്നതിനുള്ള സാധ്യതകള് കുറയുമെന്നായിരുന്നു ഇവരുടെ കണ്ടെത്തല്. ഏതാണ്ട് 25 ശതമാനം വരെ അപകടസാധ്യത കുറയുമെന്നും പഠനം അടിവരയിട്ട് പറയുന്നു.\n'വളരെ മാരകമായ തരം അണ്ഡാശയ ക്യാന്‍സര് വരെ പ്രതിരോധിക്കാന് മുലയൂട്ടല് സ്ത്രീകളെ സഹായിച്ചേക്കും. മൂന്ന് മാസം വരെയോ അതില് താഴെ കാലയളവ് വരെയോ മുലയൂട്ടല് നടത്തിയവരില് പോലും അണ്ഡാശയ ക്യാന്‍സര് വരാനുള്ള സാധ്യത കുറവാണെന്നതാണ് ഏറെ സന്തോഷകരമായ വസ്തുത. അധികകാലത്തേക്ക് മുലയൂട്ടല് നടത്തിയ അമ്മമാരാണെങ്കില് അപകടസാധ്യത വീണ്ടും കുറയും. മുലയൂട്ടല് നിര്‍ത്തി മുപ്പത് വര്‍ഷം കടന്നവര്‍ക്ക് വരെ ഇത് ഗുണകരമാകും എന്നാണ് ഞങ്ങളുടെ കണ്ടെത്തല്...'- പഠനത്തിന് നേതൃത്വം നല്‍കിയ പ്രൊഫസര് പെനലപ് വെബ്ബ് പറയുന്നു.\nഅമേരിക്കന് മെഡിക്കല് അസോസിയേഷന്റെ ആരോഗ്യ പ്രസിദ്ധീകരണമായ 'ജമാ ഓങ്കോളജി'യിലാണ് പഠനത്തിന്റെ വിശദാംശങ്ങള് വന്നിരിക്കുന്നത്. ഇതിന്റെ നിഗമനങ്ങളുടെ അടിസ്ഥാനത്തില് സ്ത്രീകള്‍ക്കിടയില് മുലയൂട്ടലിന്റെ പ്രാധാന്യത്തെക്കുറിച്ച് ഗൗരവമായ ബോധവത്കരണം നടത്താന് ലോകാരോഗ്യ സംഘടനയോട് അഭ്യര്‍ത്ഥിക്കുകയാണ് ഇപ്പോള് ഗവേഷകര്.\nLast Updated 4, Apr 2020, 6:48 PM\nതിരിച്ചറിയാന് വയ്യാത്ത വിധം വണ്ണം കുറച്ചു; യുവാവിന്റെ ചിത്രങ്ങള് വൈറല്


46. ബിലാത്തിയുമായൊരു ബന്ധത്തിന്റെ മെച്ചം\nവെറും പേര് അപകടകരമായ അവസ്ഥയാണ്. ഉദാഹരണത്തിന് 'ബാലൻ' എന്ന പേരിന്റെ പിന്നിൽ ഏട്ടൻ, അമ്മാവൻ, സാർ, മാഷ് തുടങ്ങിയ പദപ്രയോഗങ്ങൾ ഒരു മതിൽക്കെട്ടായി ഇല്ലായെങ്കിൽ, ആ ആളുടെ ബഹുമാനവും, വ്യക്തിത്വവും പൊതുജന മനസ്സിൽ, ഉരുണ്ട് നിലംപതിക്കും. നേരെ 'അവൻ', 'നീ', 'എടാ', 'എന്താടാ' തുടങ്ങിയവ വാക്കുകൾ വിഹരിക്കുന്ന അഗാധ ഗർത്തത്തിലേക്ക് ആ ആൾ ഉരുണ്ട് വീഴാൻ സാധ്യത ഏറും. ഈ അത്യന്താപേക്ഷിതമായ സുരക്ഷാ കവചത്തെക്കുറിച്ച് ഇങ്ഗ്ളിഷുകാർക്ക് യാതോരു അറിവും ഇല്ലാ എന്നുള്ളത് തന്നെ അവരുടെ ശുദ്ധ മനസ്സിന്റെ വിവരക്കേടാണ്.\nഇവിടെ പ്രതിപാദിക്കാൻ പോകുന്നത്. മതങ്ങളും ആത്മീയ നേതാക്കളും ഈ കാര്യങ്ങളെ എങ്ങിനെയാണ് നേരിട്ടത് എന്നതാണ്. വേഷ വിധാനങ്ങളിലും, വാസസ്ഥലത്തിനും ഒരു ഗാംഭീര്യം ഉള്ളത്, പിടിച്ചുവാങ്ങേണ്ടുന്ന ബഹുമാന വാക്ക് കോഡുകൾക്ക് ഊക്ക് നൽകും. ചിലർ കുടുംബപരമായ ബന്ധങ്ങൾ ഉപയോഗിക്കും.\nഇങ്ഗ്ളിഷ് കൊളോണിയൽ കാലഘട്ടത്തിൽ ഈ ഉപദ്വീപിലെ പല ആദ്ധ്യാത്മിക പ്രസ്ഥാന നേതാക്കുളും ഇങ്ഗ്ളണ്ടിൽ ജീവിച്ചിട്ടുണ്ട് എന്ന ഒരു കാര്യം സ്ഥാപിക്കും. (ഭൂഖണ്ട യൂറോപ്പിലാണ് ജീവിച്ചതെങ്കിലും ഇങ്ഗ്ളണ്ടിലാണ് എന്ന പ്രതീതി നാട്ടിൽ ജനിക്കും. പലർക്കും ഇങ്ഗ്ളണ്ടും ഭൂഖണ്ട യൂറോപ്പും തമ്മിൽ ആനയും ആടും തമ്മിലുള്ള വ്യത്യാസം ഉണ്ട് എന്ന അറിവില്ലായിരുന്നു.)\nഅമേറിക്കയിൽ പോയിട്ടുണ്ട് എന്ന പ്രശസ്തി നേടിയാലും ഇതുപോലുള്ള അവസ്ഥതന്നെ.\nപലരും ഇങ്ഗ്ളണ്ടിലോ അമേരിക്കയിലോ പോയി, അവിടുള്ള വെളുത്ത വർഗ്ഗക്കാരിൽപെട്ട ഏതെങ്കിലും സ്ത്രീകളെ തങ്ങളുടെ പദ്ധതിയുമായി ബന്ധപ്പെടുത്തും. ഈ വിവരവും ഈ ഉപഭൂഖണ്ടത്തിൽ, കരുതിക്കൂട്ടിയല്ലാ എന്ന ഭാവത്തിൽ, സ്വന്തം പേരിനോടൊപ്പം പ്രചരിപ്പുക്കും. പലപ്പോഴും ഈ വിധ അടുപ്പം, വെറും ഔപചാരികമാണെങ്കിൽപ്പോലും, ഫോട്ടോവിലൂടെയും ശബ്ദരേഖകളിലൂടെയും നാട്ടുകാരുടെ ശ്രദ്ധയിൽ വരുത്തും. ചിലർ സ്വന്തം പത്രവും മാസികളും പ്രസിദ്ധീകരിച്ച് ഉയരങ്ങളിലും, ബിലാത്തിയിലും ഉള്ള തങ്ങളുടെ ബന്ധങ്ങളെ നിത്യവും പൊതുജനത്തെ അറിയിച്ചുകൊണ്ടിരിക്കും.\nസിലോൺ, ബർമ, മറ്റ് ഏഷ്യൻ പ്രദേശങ്ങൾ, ആഫ്രിക്കൻ പ്രദേശങ്ങൾ തുടങ്ങിയ ഇടങ്ങളിലും ആളുകൾ ഈ ഉപഭൂഖണ്ടത്തിൽ നിന്നും പോയിട്ടുണ്ടെങ്കിലും, മുകളിൽപ്പറഞ്ഞ കാര്യങ്ങൾ ഇക്കൂട്ടർക്ക് ലഭിച്ചിരുന്നില്ല. ഈ ഉപഭൂഖണ്ടത്തിലെ ധനികർക്ക് മാത്രമേ ഇങ്ഗ്ളിഷ് രാഷ്ട്രങ്ങളിലും, യൂറോപ്യൻ രാജ്യങ്ങളിലും അമേരിക്കയിലും പോയി ഈ വിധം പ്രശസ്തി സാധാരണ ഗതിയിൽ പ്രാപ്യമായിരുന്നുള്ളു.\nഇവിടെ ഓർമ്മിക്കേണ്ടത്, 1917ൽ ബൃട്ടിഷ്-ഇന്ത്യൻ രൂപയുടെ മൂല്യ5മുതൽ7യൂഎസ്സ് ഡോളറായിരുന്നു. ഈ പാതയിലൂടെ കണക്ക് കൂട്ടിയാൽ, അന്നത്തെ 100 ബൃട്ടിഷ്-ഇന്ത്യൻ രൂപയുടെ മൂല്യം ഇന്നതെ ഏതാണ്ട് 47000 രൂപയ്ക്ക് അടത്ത് വരും. 700 ഡോളിറിന് ഇന്ന് ഏതാണ്ട് ആ മൂല്യം ഉണ്ട്. ഈ ഉപഭൂഖണ്ടത്തിലെ ധനികർ ഇങ്ഗ്ളണ്ടിൽ പോയാൽ, അവിടെ അമിത ധനികരായി മാറുന്നു.\nഇങ്ഗ്ളണ്ടിൽ ജീവിച്ചിട്ടുള്ള ആൾ, ബൃട്ടിഷ്-ഇന്ത്യയിൽ ഭരണം നടത്തുന്ന ഇങ്ഗ്ളിഷ് ഉദ്യോഗസ്ഥരെ പേര് വിളിച്ച്കൊണ്ട് അവരോട് സംസാരിക്കാൻ കെൽപ്പുള്ള ആളാണ്. അത് തന്നെ പൊതുജന മനസ്സിൽ, ഇവർക്ക് ബഹുമാനം നൽകണം എന്ന പ്രതീതി ജനിപ്പിക്കും. ആദരിക്കപ്പെടുന്ന ആളുടെ വാക്കുകൾക്ക് വിലയുണ്ട്. അതില്ലാത്ത ആളുടെ വാക്കുകൾക്ക് ദിവ്യത്വം കുറയും.\nഈ മുകളിൽ സൂചിപ്പിച്ചവരിൽ ഒരു വ്യത്യസ്തനായി നിലകൊള്ളുന്നത് രാജാറാം മോഹൻ റോയ് (Raja Ram Mohan Roy) മാത്രമാണ് എന്നാണ് തോന്നുന്നത്. ഇങ്ഗ്ളണ്ടിലേക്ക് കുതിച്ച് ഓടി എത്തിയത്, അതിഗംഭീരമായ ഒരു സാമൂഹിക വിപത്തിനെ നിർത്താനായിട്ടാണ് : സതി. സ്ത്രീകളെ ജീവനോട് കൂടി കത്തിക്കുന്നത് നിർത്തലാക്കാൻ പാടില്ല എന്നുള്ള ആവശ്യവുമായി ഇങ്ഗ്ളണ്ടിലേക്ക് പോയ പ്രാദേശിക ദൌത്യസംഘത്തിന്റെ വാദഗതികൾക്ക് എതിരായും ഈ ഉപഭൂഖണ്ടത്തിൽ സാമൂഹിക അഭിപ്രായം ഉണ്ട് എന്ന് ബൃട്ടിഷ് പാർലമെന്റിനെ ഇദ്ദേഹമാണ് അറിയിച്ചത്.\n'സതി' എന്ന ഭീകര ആചാരാനുഷ്ഠാനത്തെ ഉടൻ അടിച്ചമർത്തണമെന്ന് ഇങ്ഗ്ളിഷ് ഈസ്റ്റ് ഇന്ത്യാ കമ്പനിക്ക്, ഇതോടെ ബൃട്ടിഷ് പാർലമെന്റ് കൽപന നൽകി. ഈ ഉപഭൂഖണ്ടത്തിലെ പ്രാദേശിക ആചാരങ്ങളിൽ ഇടപെടില്ലാ എന്ന നയമാണ് കമ്പനി അതുവരെ എടുത്തിരുന്നത്.


ബി.പി.പി. കുവൈറ്റ് സ്മൃതിദിനം ആചരിച്ചു\nJanam TV Web Desk Dec 3, 2018, 01:47 am IST\nകുവൈറ്റ് സിറ്റി : ഭാരതാംബക്കായി ജീവത്യാഗം ചെയ്ത ധീര സഹോദരങ്ങള്‍ക്കായി ഭാരതീയ പ്രവാസി പരിഷത് കുവൈറ്റ്, ഡിസംബര് 1 സ്മൃതിദിനം ആചരിച്ചു. അബ്ബാസിയ ബിപിപി ഹാളിൽ നടന്ന ചടങ്ങിൽ ജനറല് സെക്രട്ടറി നാരായണന് ഒതയോത്ത് സ്വാഗതം പറഞ്ഞു. സംഘടന സെക്രട്ടറി പി വി. വിജയരാഘവൻ അദ്ധ്യക്ഷത വഹിച്ചു. സ്മൃതിദിന പുഷ്പാര്‍ച്ചന ചടങ്ങില് സേവാ ദര്‍ശന് ജനറല് സെക്രട്ടറി പ്രവീണ്, ബിപിപി വൈസ് പ്രസിഡന്റ് ബിനോയ് സെബാസ്റ്റ്യന് സ്ത്രീശക്തി ജോയിന്റ് സെക്രട്ടറി രമ്യ ധനേഷ്, രാജ് ഭണ്ഡാരി തുടങ്ങിയ ഏരിയ ഭാരവാഹികളും സംസാരിച്ചു. അബ്ബാസിയാ ഏരിയാ പ്രസിഡന്റ് പ്രവീണ് പരിപാടികള്‍ക്ക് നേതൃത്വം നല്‍കി.


എണ്ണയില് വറുത്തതും പൊരിച്ചതും കഴിക്കുന്നവരാണോ നിങ്ങള്; അധികം കഴിച്ചാല് പണികിട്ടും; ആരോഗ്യരക്ഷയ്ക്ക് ഇക്കാര്യങ്ങള് ശ്രദ്ധിക്കുകMalayali Life | The Largest Malayalam Online Lifestyle Portal\nഎണ്ണയില് വറുത്തതും പൊരിച്ചതും കഴിക്കുന്നവരാണോ ...\nഎണ്ണയില് വറുത്തതും പൊരിച്ചതും കഴിക്കുന്നവരാണോ നിങ്ങള്; അധികം കഴിച്ചാല് പണികിട്ടും; ആരോഗ്യരക്ഷയ്ക്ക് ഇക്കാര്യങ്ങള് ശ്രദ്ധിക്കുക\nTuesday9July 2019 03:12:00 PM\nആരോഗ്യകാര്യത്തില് വളരെയധികം കരുതലെടുക്കുന്നവരാണ് മലയാളികള്. എണ്ണയില് വറുത്തതും പൊരിച്ചതുമായ ആഹാരം ആരോഗ്യത്തിന് അത്ര നല്ലതല്ലെന്ന് നമുക്കറിയാം. എന്നുകരുതി ഇവയെല്ലാം പൂര്‍ണമായി ഒഴിവാക്കാനും സാധ്യമല്ല. എന്നാല് അമിത ഉപയോഗം കുറക്കുക തന്നെ വേണം. ഇല്ലെങ്കില് അപകടം ക്ഷണിച്ച് വരുത്തുന്നതിന് തുല്യമാകുമെന്നാണ് അടുത്തിടെ അമേരിക്കയിലെ ലോവ യൂണിവേഴ്‌സിറ്റിയിലെ ഗവേഷകര് നടത്തിയ പഠനത്തില് പറയുന്നത്.\n50 വയസിന് മുകളില് പ്രായമുള്ള സ്ത്രീകളില് നടത്തിയ പഠനത്തില് എണ്ണയില് പൊരിച്ചെടുത്ത ഭക്ഷണം കൂടുതലായി കഴിക്കുന്നത് ഈ പ്രായക്കാര്‍ക്ക് അത്യന്തം അപകടകരമാണെന്നാണ് തെളിഞ്ഞിരിക്കുന്നത്. ഇത് മരണത്തിനുപോലും കാരണമായേക്കുമെന്നാണ് കണ്ടെത്തല്.\nഎണ്ണയില് വറുത്തതും പൊരിച്ചതുമാണോ ഇഷ്ടവിഭവങ്ങള്..? എങ്കിലിത് വായിക്കൂ..\n50വയസിനും 79വയസിനുമിടയില് പ്രായമുള്ള ഒരു ലക്ഷത്തിലധികം സ്ത്രീകളിലായിരുന്നു പഠനം നടത്തിയത്. അഞ്ച് വര്‍ഷത്തോളം നീണ്ടുനിന്ന പഠനമായിരുന്നു ഇത്. ഇവരില് മരണത്തിനു കീഴടങ്ങിയ 31,588 പേരില് 9,320 പേര് ഹൃദ്രോഗം മൂലവും, 8,358 പേര് കാന്‍സര് മൂലവുമായിരുന്നു മരണപ്പെട്ടത്. ഇവരില് ഭൂരിഭാഗം ആളുകളും ഫ്രൈ ചെയ്ത ആഹാരം ധാരാളം കഴിച്ചിരുന്നവരായിരുന്നു എന്നതാണ് ഞെട്ടിക്കുന്ന കണ്ടെത്തല്.\nദിവസം ഒരുനേരമെങ്കിലും ഫ്രൈ ചെയ്ത ആഹാരം കഴിക്കുന്നവര്‍ക്ക് പെട്ടെന്നുള്ള മരണത്തിന്റെ സാധ്യത, മറ്റുള്ളവരെ അപേക്ഷിച്ച് 8% കൂടുതലാണെന്നാണ് ബ്രിട്ടീഷ് മെഡിക്കല് ജേണലില് പ്രസിദ്ധീകരിച്ച പഠനത്തില് പറയുന്നത്. ഹൃദ്രോഗം, ടൈപ്പ്2ഡയബറ്റിസ് എന്നിവ എളുപ്പത്തില് പിടിപെടാനും പൊരിച്ച വിഭവങ്ങളുടെ സ്ഥിരമായുള്ള ഉപയോഗം കാരണമാകുമെന്നും ഗവേഷണങ്ങളില് കണ്ടെത്തിയിട്ടുണ്ട്.\nRead more topics: # eating fried food could increase death risk\neating fried food could increase death risk\nരുചികരമായ ഫ്രഞ്ച് ഫ്രൈസ് ഉണ്ടാക്കാം\nകൊതിയൂറും സ്ട്രോബറി മുന്തിരി ഓറഞ്ച് ജൂസ് തയ്യാറാക്കാം;\nഅടിപൊളി അച്ചാര് വീട്ടില് തന്നെ ഉണ്ടാക്കാം


ഇന്ത്യയുടെ പ്രതിരോധ സേനാ തലവൻ സ്ഥാനമേറ്റെടുക്കുമ്പോൾ വരാൻ പോകുന്നത് എന്തൊക്കെ മാറ്റങ്ങൾ ?\nDelhi, First Published 25, Dec 2019, 3:38 PM\nകാർഗിൽ യുദ്ധം നടന്ന സമയത്താണ് മൂന്നു സൈന്യങ്ങൾക്കുമിടയിൽ വേണ്ടത്ര ഒത്തിണക്കമില്ല എന്നൊരു പരാതി ആദ്യമായി ഉയർന്നുകേട്ടത്.\nചീഫ് ഓഫ് ഡിഫൻസ് സ്റ്റാഫ് (CDS) അഥവാ പ്രതിരോധ സേനാ തലവൻ. പ്രധാനമന്ത്രി നരേന്ദ്ര മോദി രാഷ്ട്രത്തിനു മുമ്പാകെ, ഇന്ത്യൻ സൈന്യത്തിൽ ഇങ്ങനെ ഒരു പുതിയ സ്ഥാനം കൊണ്ടുവരുന്നതിനെപ്പറ്റി ആദ്യമായി പരാമർശിക്കുന്നത് 2019 -ലെ സ്വാതന്ത്ര്യദിനത്തിന്, രാജ്യത്തെ അഭിസംബോധന ചെയ്തുകൊണ്ട് ചെങ്കോട്ടയിൽ നിന്ന് നടത്തിയ തന്റെ പ്രസംഗത്തിനിടെയാണ്. ഡിസംബർ 24 -ന്, അതായത് ഇന്നലെ, വാർത്താവിതരണ വകുപ്പുമന്ത്രി പ്രകാശ് ജാവഡേക്കറും ഈ വിവരം സ്ഥിരീകരിക്കുകയുണ്ടായി. ഇങ്ങനെയൊരു തീരുമാനത്തിന് വേണ്ട കാബിനറ്റ് അനുമതി കിട്ടിക്കഴിഞ്ഞു എന്നാണ് അദ്ദേഹം പറഞ്ഞത്. ഇത് സംബന്ധിച്ച വളരെ വിശദമായ ഒരു പത്രക്കുറിപ്പ് അധികം താമസിയാതെ പ്രതീക്ഷിക്കാമെന്നും അന്നദ്ദേഹം പറഞ്ഞു. സ്വാതന്ത്ര്യാനന്തര ഇന്ത്യയിൽ കഴിഞ്ഞ കുറേ പതിറ്റാണ്ടുകൾക്കിടയിൽ ഉണ്ടായിട്ടുള്ള ഏറ്റവും വിപ്ലവാത്മകമായ പരിഷ്കാരമെന്നാണ് ഈ ഒരു പുതിയ സ്ഥാനം സൈന്യത്തിൽ അവതരിപ്പിച്ചതിനെ പ്രതിരോധ രംഗത്തെ വിദഗ്ധർ കാണുന്നത്.\nഎന്താണ് ഡിസംബർ 24 -ന് നടന്നത് ?\nഇന്നലെ പ്രതിരോധസംബന്ധിയായ മന്ത്രിതല സമിതി(Cabinet Committee on Defence) യുടെ ഒരു സുപ്രധാനയോഗം ചേർന്നിരുന്നു. അതിൽ ദേശീയ സുരക്ഷാ ഉപദേഷ്ടാവായ(NSA) അജിത് ഡോവലും പങ്കെടുത്തിരുന്നു. അദ്ദേഹം നേതൃത്വം നൽകിയ ഒരു ഉന്നതതല സമിതി തയ്യാറാക്കിയ ഒരു റിപ്പോർട്ട് ഈ പ്രതിരോധ സമിതിക്ക് മുന്നിൽ ചർച്ചക്കുവെച്ചു. അതിൽ നിയുക്ത പ്രതിരോധ സേനാ തലവന്റെ ഉത്തരവാദിത്തങ്ങളെപ്പറ്റിയുള്ള മാർഗ്ഗനിർദേശങ്ങളുടെ കരട് രൂപമാണുണ്ടായിരുന്നത്. പ്രസ്തുത കരട് രേഖയ്ക്ക് ഈ സമിതി ഏകകണ്ഠമായി അംഗീകാരം നൽകിയതോടെ ചീഫ് ഓഫ് ഡിഫൻസ് സ്റ്റാഫ് എന്ന പദവിയ്ക്കും അന്തിമാംഗീകാരം ലഭിച്ചു.\nഇപ്പോൾ ഒരു പ്രതിരോധ സേനാ തലവന്റെ ആവശ്യമുണ്ടോ?\nബ്രിട്ടീഷുകാർ ഇന്ത്യ ഭരിച്ചിരുന്ന കാലത്ത് ഇങ്ങനെ ഒരു പ്രതിരോധ സേനാ തലവന്റെ സ്ഥാനം ഇന്ത്യാ ഉപഭൂഖണ്ഡത്തിൽ ഉണ്ടായിരുന്നതാണ്. ആ സൈനികത്തലവൻ നേരിട്ട് വൈസ്രോയ്ക്കായിരുന്നു റിപ്പോർട്ട് ചെയ്തിരുന്നത്. സ്വാതന്ത്ര്യം കിട്ടി, ഇന്ത്യയിൽ ജനാധിപത്യ സർക്കാരുകൾ നിലവിൽ വന്നപ്പോൾ, ഇങ്ങനെ, രാജ്യത്തിലെ സകല സൈന്യത്തിന്റെയും അധികാരം കയ്യാളുന്ന ഒരു പ്രതിരോധ സേനാ തലവൻ പദവിയുടെ ആവശ്യമില്ല എന്നൊരു അഭിപ്രായം ഉയർന്നുവന്നു . 1955 അടുപ്പിച്ചാണ് ഈ ഒരു അധികാര സ്ഥാനം ഇല്ലാതാക്കുന്നതും പകരം ആർമി, നേവി, എയർഫോഴ്സ് എന്നിവയ്ക്ക് വെവ്വേറെ തലവന്മാർ വരുന്നത്. ഏറെക്കുറെ അതേ സംവിധാനമാണ് ഇന്നും നിലവിലുള്ളത്.\nഇങ്ങനെ ഒരു സ്ഥാനമില്ലാത്തതിന്റെ കുറവ്, അതുകൊണ്ടുണ്ടാകുന്ന ദൗർബല്യങ്ങൾ ഒക്കെ വെളിച്ചത്തുവന്നത് 1999 -ൽ കാർഗിൽ യുദ്ധമുണ്ടായപ്പോഴാണ്. അന്നത്തെ യുദ്ധത്തിൽ കരസേനയും വായുസേനയും തമ്മിൽ വേണ്ടത്ര ഒത്തിണക്കമുണ്ടായിരുന്നില്ല എന്ന് അന്ന് അണിയറയിൽ സംസാരമുണ്ടായിരുന്നു. ഇത്തരത്തിലുള്ള ആരോപണങ്ങളെപ്പറ്റി പഠിക്കാനായി നിയോഗിച്ച സമിതിയാണ് കാർഗിൽ റിവ്യൂ കമ്മിറ്റി.\nഈ കമ്മിറ്റിയുടെ റിപ്പോർട്ട് പാർലമെന്റിന്റെ പരിഗണനയ്ക്ക് വന്നത് 2000-ലായിരുന്നു. ഈ റിപ്പോർട്ടിൽ ഒരു കാര്യം വ്യക്തമായി പറഞ്ഞിട്ടുണ്ടായിരുന്നു. കാർഗിൽ യുദ്ധത്തിനിടെ ഉണ്ടായ ഏകോപനക്കുറവ് ഭാവിയിൽ സംഭവിക്കാതിരിക്കാൻ വേണ്ടി മൂന്നു സേനയുടെയും തലവന്മാർക്ക് മുകളിലായി ചീഫ് ഓഫ് ഡിഫൻസ് സ്റ്റാഫ് അഥവാ പ്രതിരോധ സേനാ തലവൻ എന്ന ഒരു പദവി അടിയന്തരമായി കൊണ്ടുവരണം. എന്നാൽ അന്നത്തെ സർക്കാരുകൾ ഈ നിർദേശത്തോട് മുഖം തിരിഞ്ഞു നിൽക്കുകയാണുണ്ടായത്.\nകാർഗിൽ റിവ്യൂ കമ്മിറ്റിക്ക് തുടർച്ചയായി പിന്നെയും കമ്മിറ്റികൾ വന്നു. 2012 -ൽ വന്നതാണ് നരേഷ് ചന്ദ്ര അധ്യക്ഷനായ കമ്മിറ്റി. കാർഗിൽ റിവ്യൂ കമ്മിറ്റിയുടെ റിപ്പോർട്ടിന്മേൽ പഠനം നടത്താനായിരുന്നു ഈ സമിതി. ചീഫ് ഓഫ് ഡിഫൻസ് സ്റ്റാഫ് ഉണ്ടാക്കിയില്ലെങ്കിലും CDS കമ്മിറ്റിക്ക് ഒരു സ്ഥിരാദ്ധ്യക്ഷനെങ്കിലും ഉണ്ടാവട്ടെ എന്നായിരുന്നു നരേഷ് ചന്ദ്ര കമ്മിറ്റിയുടെ നിർദേശം. അങ്ങനെ അന്ന് 2016 -ൽ ലെഫ്റ്റനന്റ് ജനറൽ ശേട്കർ അധ്യക്ഷനായ CDS കമ്മിറ്റി വന്നു. ഈ കമ്മിറ്റി സമർപ്പിച്ച 99 നിർദേശങ്ങളിൽ ഒന്ന് ചീഫ് ഓഫ് ഡിഫൻസ് സ്റ്റാഫ് എന്ന പദവി വേണം എന്നുതന്നെയായിരുന്നു. എന്നാൽ, 2019 ഓഗസ്റ്റ് 15 -ന് നരേന്ദ്ര മോദിയുടെ പ്രഖ്യാപനം വരും വരെ ഇക്കാര്യത്തിൽ കൃത്യമായ ഒരു ഇച്ഛാശക്തി എങ്ങുനിന്നും ദൃശ്യമായിരുന്നില്ല.\nഎങ്ങനെയായിരിക്കും ഇനി വരാൻ പോകുന്ന പ്രതിരോധ സേനാ തലവന്റെ പ്രവർത്തനം\nമന്ത്രിസഭാ അനുമതി ലഭ്യമായ വിവരം പുറത്തുവിട്ടുകൊണ്ട് ജാവദേക്കർ നടത്തിയ പത്രസമ്മേളനത്തിൽ വെളിപ്പെടുത്തിയ വിവരങ്ങൾ പ്രകാരം,\n1 . പ്രതിരോധ സേനാ തലവൻ അഥവാ ചീഫ് ഓഫ് ഡിഫൻസ് സ്റ്റാഫ് എന്നത് ഒരു ഫോർ സ്റ്റാർ ജനറൽ പദവി ആയിരിക്കും. ഇപ്പോൾ സേനാധ്യക്ഷന്മാർക്ക് കിട്ടുന്ന അതേ വേതനവും അനുകൂല്യങ്ങളുമാവും ഈ പുതിയ പദവിക്കും ലഭിക്കുക.\n2 . ആഭ്യന്തര വകുപ്പിൽ മൂന്നു സേനയുടെയും പ്രവർത്തനങ്ങൾ ഏകോപിപ്പിക്കാൻ വേണ്ടി ഡിപ്പാർട്ട്മെന്റ് ഓഫ് മിലിട്ടറി അഫയേഴ്‌സ് രൂപീകരിക്കപ്പെടും. പ്രതിരോധ സേനാ തലവനായിരിക്കും ഈ വിഭാഗത്തിന്റെ ചുമതല. കാബിനറ്റ് റാങ്കോടുകൂടിയ ഒരു പദവിയായിരിക്കും ഇത്. അതേസമയം ഡിപ്പാർട്ട്മെന്റ് ഓഫ് ഡിഫൻസ് എന്ന ഇപ്പോൾ നിലവിലുള്ള വിഭാഗം രാജ്യസുരക്ഷയുമായി ബന്ധപ്പെട്ട പ്രവർത്തനങ്ങളുടെ ഏകോപനം പഴയപോലെ തുടരുന്നതാണ്.\n3 . രാജ്യത്തെ ഡിഫൻസ് അക്വിസിഷൻ കൗൺസിൽ, ഡിഫൻസ് പ്ലാനിങ് കമ്മിറ്റി എന്നിവയുടെ, അതായത് പ്രതിരോധസംബന്ധിയായ ഇടപാടുകളുടെയും, പ്ലാനിങ്ങിന്റെയും മേല്നോട്ടത്തിനുള്ള കമ്മിറ്റികളുടെ , യോഗങ്ങളിൽ CDS ന്റെ സാന്നിധ്യമുണ്ടായിരിക്കും. അതായത് ഇനി ഒരു വിമാനം അല്ലെങ്കിൽ ഒരു മിസൈൽ, ഒരു ടാങ്ക് അങ്ങനെ എന്തും ഇന്ത്യൻ സൈന്യത്തിന് വാങ്ങണമെങ്കിൽ അതിൽ CDS -ന്റെ ഇടപെടലുണ്ടാകും. പ്രതിരോധ ബഡ്ജറ്റ് കഴിയുന്നത്ര ചുരുക്കമാണ് രാജ്യം ആഗ്രഹിക്കുന്നത്. ആ വെട്ടിച്ചുരുക്കലിന്റെ നേരിട്ടുള്ള മേൽനോട്ടം ഇനി CDS നിർവഹിക്കും.\n4 . കാബിനറ്റ് പദവി ഉള്ളതുകൊണ്ട് പണം വകയിരുത്താനും ചെലവിടാനുമുള്ള അധികാരവും CDS നുണ്ടാകും. അത് എത്ര എങ്ങനെ എന്നകാര്യം ഇനിയും വ്യക്തമായിട്ടില്ല.\n5 . CDS ന്റെ നേരിട്ടുള്ള നിയന്ത്രണത്തിൽ സേനയുടെ ഒരു കമാൻഡും ഉണ്ടാകില്ല. അവരുടെ തലവന്മാരായിരിക്കും CDS -ന് റിപ്പോർട്ട് ചെയ്യുന്നത്.\nആരായിരിക്കും ഈ പ്രതിരോധ സേനാ തലവൻ ?\nഇത്രയൊക്കെ വെളിപ്പെടുത്തി എങ്കിലും ആരായിരിക്കും ആ പ്രതിരോധ സേനാ തലവൻ എന്നുമാത്രം ജാവഡേക്കർ വെളിപ്പെടുത്തിയില്ല. അധികാരവും, ഉത്തരവാദിത്തങ്ങളും സംബന്ധിച്ചുള്ള എല്ലാ കടലാസുപണികളും പൂർത്തിയായാൽ ഉടനടി പേര് പ്രഖ്യാപിക്കും എന്നാണ് അദ്ദേഹം പറഞ്ഞിട്ടുള്ളത്. പറഞ്ഞു കേൾക്കുന്ന പേരുകളിൽ ഏറ്റവും സാധ്യതയുള്ളത് ആർമി ചീഫ് ആയ ജനറൽ ബിപിൻ റാവത്തിന്റേതാണ്. അദ്ദേഹമാണ് മൂന്ന് സേനാതലവന്മാരിൽ ഏറ്റവും സീനിയർ. CDS കമ്മിറ്റിയുടെ ഇപ്പോഴത്തെ അധ്യക്ഷനും അദ്ദേഹം തന്നെ. പ്രതിരോധ സേനാ തലവൻ സ്ഥാനത്തേക്ക് അദ്ദേഹത്തിന്റെ പേര് നിർദ്ദേശിക്കപ്പെട്ടാൽ കരസേനയ്ക്ക് പുതിയ തലവനെ അന്വേഷിക്കേണ്ടി വരും. അങ്ങനെ വന്നാൽ കരസേനയുടെ ഇപ്പോഴത്തെ ഉപസേനാധിപൻ മനോജ് മുകുന്ദ് നരാവണേ ആ സ്ഥാനം ഏറ്റെടുക്കും. എന്നാൽ ഇതൊക്കെ ഇപ്പോഴും സാദ്ധ്യതകൾ മാത്രമാണ്. പ്രഖ്യാപനങ്ങൾ ഒന്നും തന്നെ ഉണ്ടായിട്ടില്ല.\nഅണിയറയിൽ ഒരുങ്ങുന്നത് വൻ പരിഷ്‌കാരങ്ങൾ\nഇന്ത്യൻ സൈന്യത്തിന്റെ പ്രവർത്തന ശൈലിയിൽ കാതലായ മാറ്റങ്ങൾ വരുത്താൻ നരേന്ദ്ര മോദി സർക്കാരിന് പദ്ധതിയുണ്ട്. സാങ്കേതിക വിദ്യ പരമാവധി പ്രയോജനപ്പെടുത്തി സ്റ്റാഫിന്റെ എണ്ണം പരമാവധി കുറക്കാൻ പദ്ധതിയുണ്ട്. കര-വായു-നാവിക സേനയ്ക്ക് പരസ്പരം സൗകര്യങ്ങൾ പ്രയോജനപ്പെടുത്താൻ സാധിക്കുന്ന സാഹചര്യം ഉടനടി ഉണ്ടാക്കും എന്നാണ് പറയപ്പെടുന്നത്. വെർട്ടിക്കൽ ഇന്റഗ്രേഷൻ എന്നാണ് ഇതിന് പറയുന്ന പേര്. ഇതെല്ലം ചെലവുചുരുക്കാനുള്ള ശ്രമങ്ങളുടെ ഭാഗമാണ്. ഉടൻ നടപ്പിൽ വരാൻ പോകുന്ന മറ്റൊരു വിപ്ലവകരമായ പരിഷ്‌കാരം ട്രൈ സർവീസ് തിയറ്റർ കമാൻഡ് എന്നതാണ്.\nഎന്താണ് ട്രൈ സർവീസ് തിയറ്റർ കമാൻഡ് ?\nഇപ്പോൾ നിലവിലുള്ള സംവിധാനം പ്രകാരം ഇന്ത്യൻ സൈന്യം മൂന്നു വിഭാഗങ്ങളായി തിരിക്കപ്പെട്ടിട്ടുണ്ട്. കര, വ്യോമ, നാവിക സേനയ്ക്ക് ഇന്ത്യയിൽ പലയിടങ്ങളിലായി അവരുടെ പല കമന്റുകളുണ്ട്. ഉദാഹരണത്തിന് ആർമിയുടെ നോർത്തേൺ കമാൻഡ് ഉദ്ധംപൂരിലാണ്. വ്യോമസേനയുടെ വെസ്റ്റേൺ കമാൻഡ് ദില്ലിയിലാണ്. അല്ലെങ്കിൽ, നാവികസേനയുടെ സതേൺ കമാൻഡ് കൊച്ചിയിലാണ്. ഇതുപോലെ നാലുവീതം കമന്റുകളായി മൂന്നു സേനാവിഭാഗങ്ങൾ രാജ്യത്തിൻറെ പല ഭാഗങ്ങളിലായി സ്ഥാപിതമാണ്. ഒരു യുദ്ധമുണ്ടാകുന്ന സാഹചര്യത്തിൽ ഏതെങ്കിലും ഒരു അക്രമണത്തിനായുള്ള ഇവയുടെ ഏകോപനം വളരെ ദുഷ്കരമായ ഒരു അഭ്യാസമാകും. 'തിയറ്റർ കമാൻഡ്' എന്ന സങ്കൽപം പ്രസക്തമാകുന്നത് അവിടെയാണ്. അതിൽ നമ്മുടെ രാജ്യത്തെ പല ഓപ്പറേഷണൽ തിയറ്ററുകളായി തിരിക്കും. ഓരോ തിയറ്റർ കമാൻഡർക്കും കീഴിൽ മൂന്നു വിഭാഗങ്ങളിലെയും സൈന്യം ഉണ്ടായിരിക്കും.\nഒരു യുദ്ധമുണ്ടാകുന്ന സാഹചര്യത്തിൽ വളരെ പെട്ടന്ന്, വേണ്ട യുദ്ധസാമഗ്രികളും വിമാനങ്ങളുമെല്ലാം നിയോഗിച്ചുകൊണ്ട് ഉദ്ദേശിക്കുന്ന ലക്ഷ്യസ്ഥാനങ്ങളിൽ ആക്രമണം നടത്താം എന്നതാണ് ഇതുകൊണ്ടുള്ള നേട്ടം. എന്നാൽ, വൻ പണച്ചെലവുള്ള ഒരു അഭ്യാസമായി ഇത് മാറാം. കാരണം, ഒരു തിയറ്റർ കമാണ്ടിനുള്ളിൽ തന്നെ ആക്രമണത്തിന് വേണ്ട യുദ്ധസാമഗ്രികൾ ശേഖരിക്കേണ്ടതുണ്ട്. ഇപ്പോൾ, വേണ്ടത്ര ആധുനിക യുദ്ധോപകരണങ്ങൾ സമയത്തിന് ലഭ്യമാകാതെ ഇരിക്കുന്ന അവസ്ഥയിൽ, സൈന്യം ചെലവ് വെട്ടിച്ചുരുക്കുന്ന അവസ്ഥയിൽ എങ്ങനെയാണ് ഇങ്ങനെയൊരു പരിഷ്കാരത്തിന്റെ ചെലവുകൾ വഹിക്കാനാവുക എന്നത് വ്യക്തമല്ല.\nഇങ്ങനെ സമൂലമായ പരിഷ്‌ക്കാരങ്ങൾക്ക് സൈന്യം ഒരുങ്ങുന്ന വേളയിൽ, ഇന്ത്യയുടെ പ്രതിരോധ സേനാ തലവൻ സ്ഥാനത്തേക്ക് കടന്നുവരാൻ പോകുന്നത് ആരായിരിക്കും എന്ന ജിജ്ഞാസയിലാണ് പ്രതിരോധ-സൈനിക വൃത്തങ്ങൾ ഇപ്പോൾ. എന്തായാലും, അക്കാര്യത്തിൽ ഒരു തീരുമാനം അധികം വൈകാതെ തന്നെ വരുമെന്ന് തന്നെ പ്രതീക്ഷിക്കാം.\nLast Updated 25, Dec 2019, 3:55 PM\nപ്രതിരോധ സേനാ തലവൻ


കൊറോണവൈറസ് വന്ന വഴി: ആരായിരുന്നു ആ മനുഷ്യൻ, ഗവേഷകർ അന്വേഷിക്കുന്നു... | Coronavirus\nകൊറോണവൈറസ് വന്ന വഴി: ആരായിരുന്നു ആ മനുഷ്യൻ, ഗവേഷകർ അന്വേഷിക്കുന്നു...\nമനോരമ ലേഖകൻ April 19, 2020 09:46 AM IST\nകൊറോണ വൈറസ് സെപ്റ്റംബര് മുതല് തന്നെ മനുഷ്യരിലെത്തി വ്യാപിച്ചിരിക്കാമെന്ന് ഗവേഷകര്. കോവിഡിന്റെ പ്രഭവകേന്ദ്രമായ വുഹാന് നഗരത്തിന് തെക്ക് ഭാഗത്ത് എവിടെയോ നിന്നായിരിക്കാം കൊറോണ വൈറസ് മനുഷ്യരിലേക്ക് ആദ്യം പകര്‍ന്നതെന്നാണ് കേംബ്രിഡ്ജ് സര്‍വ്വകലാശാലയിലെ ഗവേഷകരുടെ നിഗമനം. സെപ്റ്റംബര് 13 മുതല് ഡിസംബര് ഏഴ് വരെയുള്ള കാലയളവില് വൈറസ് മനുഷ്യരിലെത്തിയിട്ടുണ്ടെന്നാണ് കരുതപ്പെടുന്നത്. അതേസമയം, ആദ്യം കോവിഡ്–19 ബാധിച്ച വ്യക്തിയെ ഗവേഷകര് അന്വേഷിക്കുന്നുണ്ട്.\nമനുഷ്യരിലേക്ക് പകരുന്ന രൂപത്തിലേക്ക് വിചാരിച്ചതിനേക്കാളും നേരത്തെ വൈറസ് എത്തിയിരുന്നുവെന്നാണ് ഗവേഷകരുടെ നിഗമനം. വവ്വാലിലോ മറ്റു മൃഗങ്ങളിലോ മനുഷ്യരില് തന്നെയോ ഈ വൈറസ് മാസങ്ങളോളം കഴിഞ്ഞിരിക്കാം. നിരവധി ജനിതക മാറ്റങ്ങള്‍ക്കൊടുവില് സെപ്തംബര് 13നും ഡിസംബര് ഏഴിനും ഇടക്കുള്ള ഏതോ ദിവസങ്ങളില് ഇവ മനുഷ്യരിലേക്ക് പകര്‍ന്നു തുടങ്ങിയിരിക്കാമെന്നാണ് പ്രൊസീഡിംങ്‌സ് ഓഫ് ദി നാഷണല് അക്കാദമി ഓഫ് സയന്‍സസ് ജേണലില് പ്രസിദ്ധീകരിച്ച പഠനത്തില് പറയുന്നത്.\nവൈറസുകളുടെ ലോകമെങ്ങുമുള്ള വ്യാപനം കണക്കുകൂട്ടാന് ഉപയോഗിക്കുന്ന ഫൈലോജെനറ്റിക് നെറ്റ്‌വര്‍ക്ക് ഉപയോഗിച്ചാണ് കോവിഡ് വൈറസിന്റെ വ്യത്യസ്ഥ ജനിതക കൈവഴികളെക്കുറിച്ച് പഠനം നടത്തിയത്. ഇതുപയോഗിച്ച് ആദ്യത്തെ കോവിഡ് രോഗിയെ കണ്ടെത്താനായിരുന്നു ഗവേഷകരുടെ ശ്രമം. ഇപ്പോഴും ആദ്യ കോവിഡ് രോഗിയെ കണ്ടെത്തുന്നതില് ഗവേഷകര് വിജയിച്ചിട്ടില്ല. ഡിസംബറില് ആദ്യം കോവിഡ് വൈറസ് റിപ്പോര്‍ട്ടുചെയ്യപ്പെട്ട വുഹാനില് നിന്നും തെക്കുമാറി വൈറസിന്റെ വ്യാപനം നടന്നിട്ടുണ്ടെന്നാണ് ഇവരുടെ കണക്കുകൂട്ടല്.\nഇതേ ഗവേഷണസംഘം ഈമാസമാദ്യം പ്രസിദ്ധീകരിച്ചിരുന്ന മറ്റൊരു പഠന ഫലം വിവാദമായിരുന്നു. അമേരിക്കയില് നിന്നും ഓസ്‌ട്രേലിയയില് നിന്നും ശേഖരിച്ച കോവിഡ് വൈറസുകള് കിഴക്കന് ഏഷ്യയിലെ കോവിഡ് വൈറസിനേക്കാള് ജനിതകപരമായി കൂടുതല് വവ്വാലുകളോട് ചേര്‍ച്ചയുള്ളതാണെന്നായിരുന്നു കണ്ടെത്തല്. കോവിഡ് രോഗം പരത്തുന്ന സാർസ്-CoV-2 വൈറസുകള്‍ക്ക് വവ്വാലുകളില് കണ്ടുവരുന്ന കൊറോണ വൈറസുകളോട് 96 ശതമാനം ജനിതക സാമ്യമുണ്ട്. വവ്വാലുകളില് കണ്ടുവരുന്ന വൈറസും മനുഷ്യരിലെ കോവിഡ് വൈറസും തമ്മില് നൂറുകണക്കിന് ജനിതക വ്യത്യാസങ്ങളുടെ അകലമുണ്ട്.\nസാധാരണ കൊറോണ വൈറസുകള്‍ക്ക് മാസത്തില് ഒരുതവണയെങ്കിലും ജനിതകപരമായ മാറ്റം സംഭവിക്കും. വവ്വാലില് നിന്നും മാസങ്ങള്‍ക്കോ വര്‍ഷങ്ങള്‍ക്കോ മുൻപ് മറ്റേതെങ്കിലും മൃഗങ്ങളിലേക്കോ മനുഷ്യരിലേക്കോ കൊറോണ വൈറസ് പകര്‍ന്നുവെന്നാണ് കരുതപ്പെടുന്നത്. പിന്നീട് അനുകൂലമായ സാഹചര്യത്തില് കോവിഡ് വൈറസ് മനുഷ്യരില് നിന്നും മനുഷ്യരിലേക്ക് പകര്‍ന്നു തുടങ്ങിയെന്നുമാണ് കരുതപ്പെടുന്നത്.


യുകെയിലെ ഇന്നലെ കൊറോണ മരണം വീണ്ടുമുയര്‍ന്ന് 545ലെത്തി; മൊത്തം മരണം 35,341;യഥാര്‍ത്ഥ മരണം 44,000 ആണെന്ന് ഒഎന്‍എസ് കണക്ക് – Media Mangalam\nലണ്ടന്: രണ്ടു ദിവസമായി ഇരുന്നൂറില് താഴെയായിരുന്ന യുകെയിലെ പ്രതിദിന കൊറോണ മരണ നിരക്ക് ഇന്നലെ 545 ആയി കുതിച്ചുയര്‍ന്നു. ഇതോടെ ആകെ ഔദ്യോഗിക മരണസംഖ്യ 35,341 ആയി. എന്നാല് യഥാര്‍ത്ഥ മരണം 44,000 കടന്നെന്നും ഒഎന്‍എസ് റിപ്പോര്‍ട്ടുകള് പറയുന്നു. കോവിഡ് ടെസ്റ്റ് നടത്താതെ മരിച്ചവര് ഉണ്ടെന്നും അവയൊന്നും കണക്കുകളില് ഇല്ലെന്നും ഒഎന്‍എസ് വ്യക്തമാക്കുന്നു. മരണ സംഖ്യ 55,000 കഴിഞ്ഞതായും അനൗദ്യോഗിക റിപ്പോര്‍ട്ടുകളുണ്ട്. അതുകൊണ്ടുതന്നെ രാജ്യത്തെ കൊറോണ ഇരകളുടെ എണ്ണം ഒരിക്കലും കൃത്യമാവില്ലെന്നു വ്യക്തം.\nഇന്നലെ 174 മരണങ്ങള് ആശുപത്രികളില് ഉണ്ടായതായി എന്‍എച്ച്എസ് വ്യക്തമാക്കുന്നു. മരണങ്ങള് സ്ഥിരീകരിക്കുന്നതിലും ഇത് സംബന്ധിച്ച കണക്കുകള് പ്രൊസസ് ചെയ്യുന്നതിലും സാധാരണ ഞായറാഴ്ചയും തിങ്കളാഴ്ചയും കാലതാമസം വരുന്നതിനാല് ഈ ദിവസങ്ങളില് യുകെയില് മരണ നിരക്ക് കുറവാണ്. അതുകൊണ്ടുതന്നെയാണ് 160 ല് നിന്ന് 545 ലേക്ക് മരണ സംഖ്യ ഉയര്‍ന്നത്. ഞായറാഴ്ചയും തിങ്കളാഴ്ചയും യഥാക്രമം 170 ഉം 160 ഉം ആയിരുന്നു മരണ നിരക്ക്. ഇതാണിപ്പോള് രണ്ടിരട്ടിയായി കൂടിയിരിക്കുന്നത്. പുതുതായി മൂവായിരത്തിലേറെ പേര്‍ക്ക് കൂടി വൈറസ് സ്ഥിരീകരിച്ചിട്ടുണ്ട്. ആകെ രോഗികളുടെ എണ്ണം രണ്ടര ലക്ഷമായി. തുടക്കത്തില് വ്യാപകമായ തോതില് കോവിഡ് 19 ടെസ്റ്റുകള് ലഭ്യമാകാതിരുന്നതുമൂലം യഥാര്‍ത്ഥത്തില് രാജ്യത്ത് മില്യണ് കണക്കിന് പേര്‍ക്ക് കൊറോണ ബാധിച്ചുവെന്നാണ് ഗവണ്‍മെന്റ് സയന്റിസ്റ്റുകള് ആശങ്കപ്പെടുന്നത്. ഇംഗ്ലണ്ടില് ലോക്ക്ഡൗണില് ഇളവുകള് അനുവദിച്ചതോടെ ആളുകള് കൂടുതലായി പുറത്തിറങ്ങി തുടങ്ങി. ജോലിക്കെത്തുന്നവരുടെ എണ്ണവും കൂടി. സാമൂഹ്യ അകലം പാലിക്കാതെ പൊതുസ്ഥലത്തു തിങ്ങിക്കൂടുന്ന ജനങ്ങളുടെ ചിത്രങ്ങള് ആശങ്ക വര്‍ധിപ്പിക്കുന്നതാണ്.\nകൊറോണ പോസിറ്റീവായെന്ന് ടെസ്റ്റിലൂടെ തെളിഞ്ഞിരിക്കുന്നവര് മരിക്കുമ്പോള് മാത്രമാണ് അവരെ ഡിപ്പാര്‍ട്ട്‌മെന്റ് ഓഫ് ഹെല്‍ത്ത് ഔദ്യോഗിക കൊറോണ മരണപ്പട്ടികയില് ഉള്‍പ്പെടുത്തുന്നത്. എന്നാല് കൊറോണ ലക്ഷണങ്ങളെന്ന് സംശയിക്കുന്നവരുടെ മരണത്തെ പോലും ഒഎന്‍എസ് കണക്കുകളില് ഉള്‍പ്പെടുത്തുന്നുണ്ട്. ഇക്കാരണത്താലാണ് ഈ രണ്ട് കണക്കുകളും തമ്മില് വന് വ്യത്യാസമുണ്ടാകുന്നത്. കഴിഞ്ഞ ചൊവ്വാഴ്ച 627 പേരും അതിന് മുമ്പത്തെ ചൊവ്വാഴ്ച 693 പേരും കൊറോണ ബാധിച്ച് മരിച്ച സ്ഥാനത്താണ് ഇന്നലെ ചൊവ്വാഴ്ച മരണം 545 ചുരുങ്ങിയിരിക്കുന്നതെന്നത് ആശ്വാസമേകുന്നു. എന്‍എച്ച്എസ് ഇംഗ്ലണ്ടിന്റെ ആശുപത്രികളില് ഇന്നലെ 174ല് അധികം മരണങ്ങളാണുണ്ടായിരിക്കുന്നത്. സ്‌കോട്ട്‌ലന്‍ഡില് 29 മരണങ്ങളാണ് ആശുപത്രികളിലും കെയര്‍ഹോമുകളിലും വീടുകളിലും സ്ഥിരീകരിച്ചിരിക്കുന്നത്. വെയില്‍സില് 17ഉം നോര്‍ത്തേണ് അയര്‍ലണ്ടില് ഏഴും പുതിയ കൊറോണ മരണങ്ങളാണ് ഇന്നലെ സ്ഥിരീകരിച്ചത്.തിങ്കളാഴ്ച വെറും 160 മരണങ്ങളായിരുന്നു ഔദ്യോഗികമായി യുകെയില് സ്ഥിരീകരിച്ചിരുന്നത്. മാര്‍ച്ച് 24ന് ശേഷം പ്രതിദിന മരണം ഏറ്റവും കുറഞ്ഞ ദിവസവുമായിരുന്നു തിങ്കളാഴ്ച.ഇന്നലെ ഡൗണിംഗ് സ്ട്രീറ്റിലെ പതിവ് കൊറോണ ബ്രീഫിംഗിനിടെ എന്‍വയോണ്‍മെന്റ് സെക്രട്ടറി ജോര്‍ജ് യൂസ്റ്റിസാണ് പുതിയ കണക്കുകള് പുറത്ത് വിട്ടിരിക്കുന്നത്.\ncorona in uk uk


മുസ്ലിം പള്ളികളിൽ വനിതാ പ്രവേശനം ആവശ്യപ്പെട്ടുള്ള ഹർജി ഇന്ന് സുപ്രീം കോടതി പരിഗണിക്കും.. - The Kerala Online\nPosted on April 16, 2019 April 16, 2019 Author Chief Editor\tComments Off on മുസ്ലിം പള്ളികളിൽ വനിതാ പ്രവേശനം ആവശ്യപ്പെട്ടുള്ള ഹർജി ഇന്ന് സുപ്രീം കോടതി പരിഗണിക്കും..\nമുസ്ലിം പള്ളികളിൽ സ്ത്രീകൾക്കും ആരാധനാ സ്വാതന്ത്ര്യം ആവശ്യപ്പെട്ടുള്ള ഹർജി ഇന്ന് സുപ്രീം കോടതി പരിഗണിക്കും .\nവിഷയത്തിൽ മഹാരാഷ്ട്ര സ്വദേശികളായ മുസ്ലിം ദമ്പതികൾ സമർപ്പിച്ച ഹർജിയാണ് ഇന്ന് പരിഗണിക്കുക . യസ്മീജ് സുബെർ അഹമ്മദ് പീർസാദെ , സുബെർ അഹമ്മദ് പീർസാദെ തുടങ്ങിയവരാണ് ഹർജിക്കാർ .\nസ്ത്രീകളെ പള്ളികളിൽ പ്രവേശിപ്പിക്കാതിരിക്കുന്നത് നിയമ വിരുദ്ധവും ഭരണഘടനാ വിരുദ്ധവുമാണ് .\nസ്ത്രീകൾ പള്ളികളിൽ പ്രവേശിച്ച് ആരാധന നടത്തരുതെന്ന് പ്രവാചകൻ മുഹമ്മദ് നബിയോ വിശുദ്ധ ഖുറാനോ ഒരിടത്തും പറയുന്നില്ല . ഖുറാൻ സ്ത്രീ-പുരുഷ വിവേചനത്തെ സാധൂകരിക്കുന്നില്ല . അത് വിശ്വാസത്തെക്കുറിച്ച് മാത്രമാണ് സംസാരിക്കുന്നത് .\nഎന്നാൽ ഇന്ന് ഇസ്ലാം സ്ത്രീവിരുദ്ധമായ ഒരു മതമായി മാറിയിരിക്കുകയാണ് . ഹർജിക്കാർ വാദിക്കുന്നു .\nനിലവിൽ ചില ജമാ അത്തെ ഇസ്ലാമി പള്ളികളിലും മുജാഹിദ് ആരാധനാലയങ്ങളിലും മാത്രമാണ് സ്ത്രീകൾക്ക് പ്രവേശനവും ആരാധനയ്ക്ക് അനുവാദവുമുള്ളത് .\nസ്ത്രീകൾക്ക് പ്രവേശനം അനുവദിക്കപ്പെട്ടിട്ടുള്ള പള്ളികളിൽ പോലും അവർക്ക് പ്രത്യേക വാതിലുകളും പ്രാർഥനാ മുറികളുമാണുള്ളത് .\nപ്രബലമായ സുന്നി വിഭാഗത്തിന്റെ നിയന്ത്രണത്തിലുള്ള പള്ളികളിൽ സ്ത്രീകൾക്ക് വിലക്കുണ്ട് .\nകൊച്ചി : ശബരിമലയില് ആചാര ലംഘനത്തിന് മുതിര്‍ന്ന വനിതാ ആക്ടിവിസ്റ്റ് രെഹാന ഫാത്തിമക്കെതിരെ എന്.ഐ.എ അന്വേഷണം ആവശ്യപ്പെട്ടുള്ള പരാതിയില് പ്രധാനമന്ത്രിയുടെ ഓഫീസ് സംസ്ഥാന അഡിഷണല് ചീഫ് സെക്രെട്ടറിക്ക് കത്ത് അയച്ചു . കത്ത് തുടര് നടപടി ആവശ്യപ്പെട്ട് സംസ്ഥാന പോലീസ് മേധാവിക്ക് കൈമാറി . സമൂഹ മാധ്യമങ്ങളിലൂടെ ശബരിമല അയ്യപ്പനെ അധിക്ഷേപിക്കുകയും മല കയറാന് ശ്രമിക്കുകയും ചെയ്ത രെഹാന ഫാത്തിമക്കെതിരെ എന്.ഐ.എ അന്വേഷണം വേണമെന്നാവശ്യപ്പെട്ട് സമര്‍പ്പിച്ച പരാതിയിലാണ് പ്രധാനമന്ത്രിയുടെ ഓഫീസിന്റെ ഇടപെടല് . ഓര്‍ഗനൈസര് വാരിക സ്‌പെഷ്യല് […]


About Author P K Balakrishnan\nപി കെ ബാലകൃഷ്ണ‌ന് Author\nകേരളത്തിലെ ഒരു ചരിത്രകാരനും,സാമൂഹ്യ-രാഷ്ട്രീയ വിമർശകനും, നിരൂപകനും, പത്രപ്രവർത്തകനും, നോവലിസ്റ്റുമായിരുന്നു പി.കെ. ബാലകൃഷ്ണൻ. മുഴുവൻ പേര് പണിക്കശ്ശേരിൽ കേശവൻ ബാലകൃഷ്ണൻ. (ജനനം 1926- മരണം 1991) ഇനി ഞാൻ ഉറങ്ങട്ടെ എന്ന നോവലിലൂടെയാണ് പ്രശസ്തിയിലേക്ക് ഉയർന്നത്. ൧ പി.കെ. ബാലകൃഷ്ണന്റെ നിരൂപണാത്മകമായ ലേഖനങ്ങൾ പലരെയും ചൊടിപ്പിച്ചു. ചരിത്രത്തിൽ വളരെ ഗഹനമായ അറിവുണ്ടായിരുന്ന അദ്ദേഹം വേറിട്ടപാതയിലൂടെയാണ് ചരിത്രത്തെ സമീപിച്ചത്. ബാലകൃഷ്ണൻ അദ്ദേഹത്തിന്റെ ‘ജാതിവ്യവസ്ഥിതിയും കേരളചരിത്രവും’ എന്ന ഗ്രന്ഥത്തിലൂടെ അന്നുവരെ ചരിത്രമെന്ന് വിശ്വസിച്ചിരുന്ന പലതിനെയും ചോദ്യം ചെയ്യുന്നു . കേരളമാഹാത്മ്യം, കേരള ചരിത്രം എന്നീ പുസ്തകങ്ങളെയും പ്രൊഫ. ഇളംകുളം കുഞ്ഞൻ പിള്ളയുടെ ചില പരാമർശങ്ങളേയും അദ്ദേഹം നിശിതമായി വിമർശിച്ചു.\nOther Books by Author P K Balakrishnan


Oct 24, 2021, 04:54 pm IST\nഡല്‍ഹി: ഇന്‍ഡോ ടിബറ്റന് ബോര്‍ഡര് പോലീസിന്റെ (ഐ ടി ബി പി) ഇത്തവണത്തെ മികച്ച സേവനങ്ങള്‍ക്കുള്ള അവാര്‍ഡ് ലഭിച്ചത് നായയ്ക്കും കുതിരയ്ക്കും. ശനിയാഴ്ച ഐ ടി ബി പി ഡയറക്ടര് ജനറല് സഞ്ജയ് അറോറയാണ് സ്നോവി എന്ന നായയ്ക്കും ചാമ്പ്യൻ എന്ന കുതിരയ്ക്കും മെഡലുകള് നല്‍കിയത്. സ്ഫോടകവസ്തുക്കള് കണ്ടെത്തി 25 സൈനികരുടെ ജീവന് രക്ഷിച്ചതിനാണ് എട്ടുവയസുകാരി സ്നോവിക്ക് പുരസ്കാരം ലഭിച്ചത്. അതിര്‍ത്തിയില് സൈന്യത്തെ സേവിച്ചതിനാണ് ചാമ്പ്യൻ എന്ന കുതിരക്ക് മെഡല് നല്‍കിയത്.\nസെപ്തംബര് 27 നായിരുന്നു സ്നോവിയുടെ ധീരപ്രവൃത്തി. ബക്കര് കറ്റ ഏരിയയില് സൈന്യത്തെ ആക്രമിക്കാന് മരങ്ങള്‍ക്കിടയില് ആയുധങ്ങളും സ്ഫോടക വസ്തുക്കളുമായി ഒളിച്ചിരിക്കുകയായിരുന്നു നക്സലുകള്. ഇതറിയാതെ സ്ഥലത്ത് പട്രോളിംഗ് നടത്താന് സൈന്യമെത്തി. കൂട്ടത്തില് സ്‌നോവിയും ഉണ്ടായിരുന്നു. സ്ഫോടക വസ്തുക്കള് കണ്ടെത്താന് മികച്ച പരിശീലനം കിട്ടിയതു കൊണ്ടാണ് സ്‌നോവിയെയും ഒപ്പം കൂട്ടിയത്.പട്രോളിംഗ് സംഘത്തിന് തൊട്ടു മുന്നിലായി നടക്കുകയായിരുന്നു അവള്.\nഒരു സ്ഥലത്തെത്തിയപ്പോള് പൊടുന്നനെ അവള് നിന്നു. ഒപ്പം അസാധാരണമായി പെരുമാറാനും തുടങ്ങി. കൂടെയുണ്ടായിരുന്ന പരിശീലകന് അപകട സൂചന മണത്തു. ഉടന് തന്നെ സൈനികരോട് ജാഗരൂകരാവാന് അയാള് നിര്‍ദ്ദേശം നല്‍കി. തുടര്‍ന്ന് മുന്നോട്ടു പോകാന് പരിശീലകന് സ്നോവിയോട് ആവശ്യപ്പെട്ടെങ്കിലും അവള് അനങ്ങിയില്ല. ഇതാേടെ അപകട സാദ്ധ്യത വ്യക്തമായി. പ്രദേശത്തു നിന്ന് സൈന്യം പിന്മാറി. തുടര്‍ന്ന് നടത്തിയ പരിശോധനയില് സ്ഫോടകവസ്തുക്കള് നിറച്ച പ്രഷര് കുക്കര് ബോംബുകള് കണ്ടെത്തുകയായിരുന്നു. 100 മീറ്റര് ചുറ്റളവില് 15 പേരെ കൊല്ലാനും 15 പേരെ മാരകമായി പരിക്കേല്‍പ്പിക്കാനും ഇത്രയും സ്ഫോടക വസ്തുക്കള്‍ക്കാവുമായിരുന്നു. സ്നോവിയുടെ അവരോചിതമായ ഇടപെട്ടില്ലായിരുന്നുവെങ്കില് ഉണ്ടാവുക കൊടിയ ആള്‍നാശമായിരുന്നു.\n2016 മുതലാണ് മികച്ച സേവനത്തിന് നായ്ക്കള്‍ക്കും കുതിരകള്‍ക്കും അവാര്‍ഡ് നല്‍കിത്തുടങ്ങിയത്. ഐടിബിപിയില് ജോലി ചെയ്യുന്ന നായ്ക്കളുടെ സേവനകാലാവധി എട്ട് വര്‍ഷമാണ്. അതനുസരിച്ച് സ്നോവിയുടെ വിരമിക്കലും അടുത്തിരിക്കുകയാണ്. വിരമിക്കലുനുശേഷം നായ്ക്കളെ പഞ്ച്‌കുളയിലെ നായ്ക്കളുടെ ദേശീയ പരിശീലന കേന്ദ്രത്തിലേക്ക് മാറ്റും. കുതിരകളുടെ വിരമിക്കല് പ്രായം 16 വയസാണ്. അതിനുശേഷം അവരെയും പ്രത്യേക കേന്ദ്രത്തിലേക്ക് മാറ്റും.\nTags: Indo-Tibetan Border Police (ITBP)


ബിഎസ് IV നിര്‍ദ്ദേശം; വിലവര്‍ധനവില്ലാതെ പുത്തന് ടിവിഎസ് ജൂപിറ്റര്, അറിയേണ്ടതെല്ലാം - Malayalam DriveSpark\nബിഎസ് IV നിര്‍ദ്ദേശം; വിലവര്‍ധനവില്ലാതെ പുത്തന് ടിവിഎസ് ജൂപിറ്റര്, അറിയേണ്ടതെല്ലാം\nPublished: Wednesday, March 15, 2017, 10:31 [IST]\nവാഹന നിര്‍മ്മാതാക്കളെല്ലാം ഇപ്പോള് തിരക്കിലാണ്. ഏപ്രില് ഒന്നിന് ശേഷം ഭാരത് സറ്റേജ് IV നിര്‍ദ്ദേശങ്ങള് പാലിച്ചുള്ള മോഡലുകള് മാത്രമെ നിരത്തിലിറങ്ങാവുവെന്ന കര്‍ശന നിയമത്തിന്റെ പശ്ചാത്തലത്തില് മോഡലുകളെയെല്ലാം അപ്‌ഡേറ്റ് ചെയ്ത് വിപണിയില് അവതരിപ്പിക്കുകയാണ് വാഹന നിര്‍മ്മാതാക്കള്.\nടൂവിലര് വിപണിയില് റോയല് എന്‍ഫീല്‍ഡും, ബജാജുമെല്ലാം തങ്ങളുടെ മുഴുവന് ശ്രേണിയെയും ബിഎസ് IV നിര്‍ദ്ദേശങ്ങള്‍ക്ക് അനുസൃതമായി രംഗത്തെത്തിച്ചിരുന്നു.\nഈ നിരയിലേക്കാണ് ജൂപിറ്ററുമായി ടിവിഎസും വന്ന് ചേര്‍ന്നിരിക്കുന്നത്. ബിഎസ് IV നിര്‍ദ്ദേശങ്ങള് പാലിച്ചുള്ള അപ്‌ഡേറ്റഡ് എഞ്ചിനുമായാണ് ജൂപിറ്റര് എത്തിയിരിക്കുന്നത്.\nജൂപിറ്ററിന്റെ അപ്‌ഡേറ്റഡ് വേര്‍ഷനില് ടിവിഎസ് വിലവര്‍ധനവ് വരുത്തിയിട്ടില്ല എന്നതാണ് ഏറ്റവും ശ്രദ്ധേയം. ബിഎസ് IV നിര്‍ദ്ദേശങ്ങള് പാലിച്ചുള്ള മോഡലുകളില് മറ്റ് നിര്‍മ്മാതാക്കള് കുത്തനെയുള്ള വിലവര്‍ധനവാണ് കൊണ്ട് വന്നിരിക്കുന്നത്.\nപുത്തന് ജൂപിറ്ററിന്റെ ബേസ് മോഡലിന് 49666 രൂപയും, ഡിസ്‌ക് ബ്രേക്കോട് കൂടിയ ടോപ് എന്‍ഡ് ZX വേര്‍ഷന് 53666 രൂപയുമാണ് വില (ദില്ലി എക്‌സ്‌ഷോറൂം വില).\nവീഗോയ്ക്ക് ശേഷം ബിഎസ് IV നിര്‍ദ്ദേശങ്ങള് പാലിക്കുന്ന ടിവിഎസിന്റെ രണ്ടാം സ്‌കൂട്ടറാണ് ജൂപിറ്റര്. വീഗോയ്ക്ക് സമാനമായി ഓട്ടോമാറ്റിക് ഹെഡ്‌ലാമ്പ് ഓണ് ഫീച്ചര് ജൂപിറ്ററിലും ടിവിഎസ് ഉള്‍പ്പെടുത്തിയിട്ടുണ്ട്.\nരണ്ട് പുതിയ നിറങ്ങളിലും കൂടി പുത്തന് ജൂപിറ്റര് ലഭ്യമാണ്. ജെയ്ഡ് ഗ്രീന്, മിസ്റ്റിക് ഗോള്‍ഡ് എന്നീ നിറങ്ങളിലാണ് കമ്പനി പുതിയ ജൂപിറ്ററിനെ അവതരിപ്പിച്ചിട്ടുള്ളത്. ഇതോടെ പത്ത് നിറങ്ങളിലാണ് ജൂപിറ്റര് വിപണിയില് സാന്നിധ്യമറിയിക്കുക.\nമുമ്പ്, ടോപ് എന്‍ഡായ ZX സീരിസില് മാത്രം ടിവിഎസ് ലഭ്യാക്കയിരുന്ന സിങ്ക്രോണൈസ്ഡ് ബ്രേക്കിംഗ് സിസ്റ്റം (SBS) ഇപ്പോള് ജൂപിറ്ററിന്റെ മുഴുവന് വേരിയന്റുകളിലും ലഭ്യമാണ്.\n8 bhp കരുത്തും, 8 Nm torque ഉം ഉത്പാദിപ്പിക്കുന്ന 109.7 സിസി സിംഗിള് സിലിണ്ടര് എഞ്ചിനിലാണ് ജൂപിറ്റര് വന്നിട്ടുള്ളത്. ഓട്ടോമാറ്റിക് ട്രാന്‍സ്മിഷനോട് കൂടിയ എഞ്ചിനാണ് ജൂപിറ്ററിലുള്ളത്.\nഇന്ത്യന് നിരത്തുകളില് മികച്ച പ്രകടനം കാഴ്ചവെക്കുന്ന ജൂപിറ്റര്, ഉപഭോക്താക്കളുടെ മോഡലുകളില് ഒന്നാണ്.\nകൂടാതെ, മികച്ച് ഇന്ധനക്ഷമത നല്‍കുന്ന ഇക്കോ മോഡ്, കൂടുതല് കരുത്ത് നല്‍കുന്ന പവര് മോഡ് എന്നിവ ടിവിഎസ് ജൂപിറ്ററിന്റെ മാത്രം പ്രത്യേകതയാണ്.\nഫ്രണ്ട് പാനലില് ഉള്‍പ്പെടുത്തിയിട്ടുള്ള സ്റ്റിക്കറിലൂടെയാണ് തങ്ങളുടെ മോഡല് ബിഎസ് IV നിര്‍ദ്ദേശങ്ങള് പാലിക്കുന്നുവെന്ന് ടിവിഎസ് വ്യക്തമാക്കുന്നത്.\nഇന്ത്യയിലെ ഏറ്റവും പ്രിയപ്പെട്ട 110 സിസി സ്‌കൂട്ടറാണ്. ഏകദേശം 1.5 മില്യണ് യൂണിറ്റുകളാണ് ടിവിഎസ് ഇതിനകം രാജ്യത്ത് വില്‍പന നടത്തിയിട്ടുള്ളത്.\nവിപണിയില് ശക്തമായ സാന്നിധ്യം കാഴ്ചവെക്കുന്ന ഹോണ്ട ആക്ടീവ 4G, മഹീന്ദ്ര ഗസ്‌റ്റോ, ഹീറോ മായെസ്‌ട്രോ എഡ്ജ് എന്നിവര്‍ക്ക് കുടത്ത വെല്ലുവിളിയാകും ടിവിഎസ് ജൂപിറ്റര് ഉയര്‍ത്തുക.\nഅതേസമയം, ഇന്ത്യന് സ്‌കൂട്ടര് വിപണിയിലേക്ക് പുത്തന് മത്സരാര്‍ത്ഥികളും വന്നെത്തുകയാണ്. ഇന്ത്യന് സ്‌കൂട്ടര് സങ്കല്‍പങ്ങള്‍ക്ക് പുതിയ മുഖം നല്‍കുകയെന്ന ലക്ഷ്യവുമായാണ് ഏപ്രീലിയ വിപണിയിലെത്തിയിരിക്കുന്നത്. ഏപ്രീലിയ SR-150 റേസ് മോഡലിന്റെ കൂടതല് ചിത്രങ്ങള് താഴെ\nകൂടുതല്... #ടിവിഎസ് #tvs\nThe prices remain unchanged for the BS-IV compliant TVS Jupiter\nStory first published: Wednesday, March 15, 2017, 10:31 [IST]\nവീണ്ടും ഒരു സ്‌പോര്‍ടി മുഖം; ഹ്യുണ്ടായി i20 സ്‌പോര്‍ട് അവതരിച്ചു\n250 സിസി സ്‌കൂട്ടറുമായി ബെനലി ഇന്ത്യയില്; ക്യാമറ പകര്‍ത്തിയ സഫെറാനൊ 250 യുടെ ചിത്രങ്ങള്\nസുസൂക്കി ജിക്‌സര് എസ്എഫ് എബിഎസ് എത്തി; 95,599 രൂപ വിലയില് സ്വന്തമാക്കാം


On 32nd birthday, Sania Mirza hits the gym soon after giving birth to baby Izhaan\nOn 32nd Birthday Sania Mirza Hits The Gym Soon After Giving Birth To Baby Izhaan\n'കളയാന് നേരമില്ല'; കുഞ്ഞ് ജനിച്ചതിന് പിന്നാലെ ജിമ്മിലെത്തി സാനിയ മിര്‍സ\nഇസ്ഹാന് ജനിച്ചതിന് ശേഷം ആദ്യമായാണ് സാനിയ ജിമ്മിലെത്തുന്നത്\nNovember 17, 2018 10:33:55 am\nവ്യാഴാഴ്ച്ചയാണ് ടെന്നിസ് താരം സാനിയ മിര്‍സ തന്റെ 32ാം ജന്മദിനം കുടുംബത്തോടൊപ്പം ആഘോഷിച്ചത്. സാനിയ മിർസയുടെ ജന്മദിനത്തിൽ ആരാധകർക്കായി മനോഹര ചിത്രം ഷൊയ്ബ് മാലിക് പങ്കുവെക്കുകയും ചെയ്തു. സാനിയയുടെയും മകൻ ഇസാന്റെയും ചിത്രമാണ് ഷൊയ്ബ് ട്വിറ്ററിലൂടെ പുറത്തുവിട്ടത്. സാനിയയുടെ 32-ാമത് ജന്മദിന ആഘോഷവേളയിൽനിന്നും പകർത്തിയ ചിത്രങ്ങൾ രസകരമായ കുറിപ്പോടെയാണ് ഷൊയ്ബ് പങ്കുവച്ചത്.\n”എന്റെ മകൻ പിറന്നിട്ട് 16 ദിവസം തികയുന്ന അതേ ദിവസമാണ് എന്റെ ഭാര്യ 16 വയസ്സുളള ചെറുപ്പക്കാരിയായത്, ഒപ്പം എന്റെ അമ്മായിയമ്മയും. ദൈവത്തിന് നന്ദി,” ഇതായിരുന്നു ഷൊയ്ബിന്റെ ട്വീറ്റ്. പിറന്നാൾദിനത്തിൽ ആശംസ നേർന്ന എല്ലാവർക്കും നന്ദി അറിയിച്ചുകൊണ്ട് സാനിയയും ട്വീറ്റ് ചെയ്തിരുന്നു. എന്നാല് ഇതിന് പിന്നാലെ ജന്മദിനത്തിന്റെ പിറ്റേന്ന് തന്നെ സാനിയ മറ്റൊരു ചിത്രം കൂടെ പങ്കുവെച്ചു.\nജിമ്മില് വീണ്ടും തിരികെ എത്തിയതിന്റെ ചിത്രമാണ് സാനിയ ഷെയര് ചെയ്തത്. ഇസ്ഹാന് ജനിച്ചതിന് ശേഷം ആദ്യമായാണ് സാനിയ ജിമ്മിലെത്തുന്നത്. ട്വിറ്ററിലാണ് താരം ചിത്രം പോസ്റ്റ് ചെയ്തത്. ‘മാസങ്ങള്‍ക്ക് ശേഷം, എന്റെ കുഞ്ഞ് വന്നതിന് ശേഷം ഇന്നലെ ആദ്യമായി ജിമ്മിലെത്തി. മിഠായി കടയിലെത്തിയ കുട്ടിയെ പോലെയായിരുന്നു എന്റെ മാനസികാവസ്ഥ. മാനസികമായും ശാരീരികമായും പഴയ നിലയിലെത്തുക എന്നത് വലിയ യാത്രയാണ്. അത് എന്റെ ജന്മദിനത്തില് തന്നെ എന്ത് കൊണ്ട് ആയിക്കൂട,’ സാനിയ ട്വീറ്റ് ചെയ്തു.


minister-objected-will-not-amend-land-reforms-act-immediately | തോട്ടംഭൂമിയിൽ യഥേഷ്ടം ഫലവൃക്ഷങ്ങൾകൂടി കൃഷിചെയ്യാൻ അനുമതി വേണമെന്ന് കൃഷി വകുപ്പ്; എതിർപ്പുമായി റവന്യൂ മന്ത്രി; ഭൂപരിഷ്കരണ നിയമ ഭേദഗതി തിടുക്കത്തിൽ വേണ്ടെന്ന് തീരുമാനിച്ച് സിപിഐ - MarunadanMalayalee.com\nതിരുവനന്തപുരം: ഭൂ പരിഷ്കരണ നിയമ ഭേദഗതി തിടുക്കത്തിൽ വേണ്ടെന്ന് സിപിഐ. പാർട്ടി സംസ്ഥാന എക്സിക്യൂട്ടീവ് യോഗത്തിൽ റവന്യൂ മന്ത്രി ഇ ചന്ദ്രശേഖരൻ എതിർപ്പ് പ്രകടിപ്പിച്ചതോടെയാണ് വിഷയത്തിൽ വിശദമായ കൂടിയാലോചനകളാകാം എന്ന നിലയിൽ തീരുമാനം ഉണ്ടായത്. തോട്ടംഭൂമിയിൽ യഥേഷ്ടം ഫലവൃക്ഷങ്ങൾകൂടി കൃഷിചെയ്യാൻ അനുമതി നൽകാനുള്ള കൃഷി വകുപ്പിന്റെ നിർദ്ദേശമാണ് റവന്യൂ മന്ത്രി എതിർത്തത്. ഇതോടെ, നിയമഭേദഗതിക്ക് തിടുക്കംവേണ്ടെന്ന് പാർട്ടി തീരുമാനിക്കുകയായിരുന്നു.\nതോട്ടങ്ങളുടെ നടത്തിപ്പ് പലയിടത്തും നഷ്ടമായതിനാൽ ഇത്തരം ഭൂമിയിൽ ഫലവൃക്ഷങ്ങൾ കൃഷിചെയ്യാൻ അനുവദിക്കണമെന്ന ശുപാർശ സിപിഐ. കൈകാര്യംചെയ്യുന്ന കൃഷിവകുപ്പാണ് മുന്നോട്ടുവെച്ചത്. തരിശായിക്കിടക്കുന്ന തോട്ടംഭൂമിയുടെ അഞ്ചുശതമാനം വിനോദസഞ്ചാരമടക്കമുള്ള മറ്റാവശ്യങ്ങൾക്ക് ഉപയോഗിക്കാം. എന്നാൽ, ഈ അഞ്ചുശതമാനം ഭൂമിയുടെ 90 ശതമാനവും കൃഷിക്കായിരിക്കണമെന്നാണ് ചട്ടം. ഇതിനുപുറമേയാണ് പുതിയ ഭേദഗതി കൊണ്ടുവരാൻ ഉദ്ദേശിച്ചത്.\nഭൂപരിഷ്കരണനിയമം ഭേദഗതിചെയ്യാൻ രാഷ്ട്രപതിയുടെ അംഗീകാരം വേണം. 1957-ൽ തുടങ്ങി 1969-ലാണ് ഭൂപരിഷ്കരണനിയമം സംസ്ഥാനത്ത് പ്രത്യേക പരിരക്ഷയോടെ നിലനിൽക്കുന്ന സാഹചര്യമുണ്ടായത്. കേരളത്തിന്റെ സാമൂഹികമാറ്റത്തിൽ നിർണായക സ്വാധീനംചെലുത്തിയ ഈ നിയമം ഭേദഗതിചെയ്താൽ പിന്നീട് അത് ദുരുപയോഗപ്പെടുന്ന സാഹചര്യമുണ്ടായേക്കാമെന്നായിരുന്നു റവന്യൂമന്ത്രിയുടെ വാദം.


rajanikanth's final film before political debut | രാഷ്ട്രീയത്തോടെ സ്‌റ്റൈല് മന്നന് സിനിമയില് നിന്ന് വിടു പറയുന്നു?; അവസാന ചിത്രത്തിന് സ്ഥിതീകരണമായി | Mangalam\nThursday, January 24, 2019 Last Updated5Min 48 Sec ago English Edition\nTuesday 09 Jan 2018 12.40 PM\nരാഷ്ട്രീയത്തോടെ സ്‌റ്റൈല് മന്നന് സിനിമയില് നിന്ന് വിടു പറയുന്നു?; അവസാന ചിത്രത്തിന് സ്ഥിതീകരണമായി\nകബാലിക്ക് ശേഷം രജനികാന്തും പാ രഞ്ജിത്തും ഒന്നിക്കുന്നു. രാഷ്ര്ടീയ പ്രവേശന പ്രഖ്യാപനം നടത്തിയ താരത്തിന്റെ അഭിനയ കരിയറിലെ ഏറ്റവും അവസാനത്തെ സിനിമയായിരിക്കും ഇതെന്നാണ് റിപ്പോര്‍ട്ടുകള് സൂചിപ്പിക്കുന്നത്. രാഷ്ര്ടീയം പ്രമേയമാക്കി ചിത്രീകരിക്കുന്ന സിനിമ തലൈവറുടെ രാഷ്ട്രീയ ചുവട് വെയ്പ്പിന് സഹായകരമായ രീതിയിലായിരിക്കും അണിയിച്ചൊരുക്കുക.\nകാലയുടെ റിലീസിനും അത് എങ്ങനെ സ്വീകരിക്കപ്പെടുന്നു എന്നതും ആശ്രയിച്ചതായിരിക്കും പുതിയ സിനിമയുടെ കാസ്റ്റിംഗ് ജോലികള് നടക്കുക. ദളിതിന് വേണ്ടി സംസാരിക്കുന്ന ചിത്രവുമായിരിക്കും ഇത്. കൃത്യമായ രാഷ്ര്ടീയ പരാമര്‍ശങ്ങളും ചിത്രത്തിലുണ്ടായിരിക്കുമെന്ന് നേരത്തെ മധുരയിലെ ഒരു ചടങ്ങില് രഞ്ജിത് വ്യക്തമാക്കിയിരുന്നു.\nകാല, എന്തിരന് 2.0 എന്നിവയാണ് രജനികാന്തിന്റെ പുറത്തിറങ്ങാനുള്ള തമിഴ് സിനിമകള്. പേരിടാത്ത രാഷ്ട്രീയ ചിത്രത്തിലൂടെ ദളിത് രാഷ്ര്ടീയം മുന്നോട്ടുവെച്ച് തന്നിലെ രാഷ്ര്ടീയക്കാരന് കൂടുതല് മിഴിവേകുക എന്നതാണ് ഈ സിനിമയിലൂടെ ഉദ്ദേശിക്കുന്നത്. ചിത്രത്തിന്റെ ആദ്യഘട്ട ചര്‍ച്ചകള് അവസാനിക്കുകയും പാ രഞ്ജിത്ത് ഇതിന്റെ തിരക്കഥാ ജോലികള് തുടങ്ങുകയും ചെയ്തിട്ടുണ്ട്. ഈ വര്‍ഷം അവസാനത്തോടെയായിരിക്കും സിനിമയുടെ ഷൂട്ടിംഗ് ആരംഭിക്കുക.\nബാലികയല്ല കബാലി, വൈറലായി രണ്ടാം ക്ലാസ് വിദ്യാര്‍ത്ഥിയുടെ ഉത്തര കടലാസ്; സോഷ്യല് ലോകത്ത് ഒന്നടങ്കം ചര്‍ച്ച


ഒറ്റചാര്‍ജില് 804 കിലോമീറ്റര്, ടെസ്‌ലയുടെ ആദ്യ ഇലക്ട്രിക് പിക്കപ്പ് ട്രക്ക് അവതരിപ്പിച്ചു | tesla unveils first electric pickup truck| cybertruck| tesla pickup truck\nഒറ്റചാര്‍ജില് 804 കിലോമീറ്റര്, ടെസ്‌ലയുടെ ആദ്യ ഇലക്ട്രിക് പിക്കപ്പ് ട്രക്ക് അവതരിപ്പിച്ചു\nNov 22, 2019, 02:49 PM IST\n39,900 മുതല് 69,900 ഡോളര് വരെയാണ് (28.63-50.16 ലക്ഷം രൂപ) വില.\nലോകത്തെ മുന്‍നിര ഇലക്ട്രിക് വാഹന നിര്‍മാതാക്കളായ ടെസ്‌ല ആദ്യ പിക്കപ്പ് ട്രക്ക് അവതരിപ്പിച്ചു. സൈബര് ട്രക്ക് എന്ന പേരിലുള്ള പിക്കപ്പ് ട്രക്കിന് 39,900 മുതല് 69,900 ഡോളര് വരെയാണ് (28.63-50.16 ലക്ഷം രൂപ) വില. ഒറ്റചാര്‍ജില് 500 മൈല് (804 കിലോമീറ്റര്) ദൂരം സഞ്ചരിക്കാന് സൈബര്‍ട്രക്കിന് സാധിക്കുമെന്ന് കമ്പനി പറയുന്നു. മണിക്കൂറില് പരമാവധി 210 കിലോമീറ്റര് വേഗതയില് കുതിക്കാനും പിക്കപ്പ് ട്രക്കിന് സാധിക്കും.\nകാലിഫോര്‍ണിയയിലെ ലോസ് ആഞ്ചല്‍സില് നടന്ന പ്രത്യേക ചടങ്ങിലാണ് ആദ്യ പിക്കപ്പ് ട്രക്ക് ടെസ്‌ല സിഇഒ ഇലോണ് മസ്‌ക് അവതരിപ്പിച്ചത്. പതിവ് പിക്കപ്പ് ട്രക്കുകളില്‍നിന്ന് വേറിട്ട രൂപമാണ് ടെസ്‌ല ട്രക്കിന്റെ ഹൈലൈറ്റ്. ഭാവി കവചിത വാഹനങ്ങളുടെ കരുത്തന് രൂപശൈലിയിലാണ് സൈബര് ട്രക്ക്. പിന്നിലെ വലിയ ലഗേജ് സ്‌പേസ് ബോഡിയുടെ ഭാഗമായ ചട്ടക്കൂടിനുള്ളിലാണ്. വളരെ ഉറപ്പേറിയ ബോഡിയും ബുള്ളറ്റ് പ്രൂഫ് ഗ്ലാസും വാഹനത്തില് നല്‍കിയിട്ടുണ്ട്. എല്ലാതരത്തിലും സുരക്ഷ സുശക്തമാണെന്നും കമ്പനി ഉറപ്പുപറയുന്നു. അമേരിക്കയില് 2021ഓടെ ഇതിന്റെ പ്രൊഡക്ഷന് മോഡല് നിര്‍മാണം ആരംഭിക്കാനാണ് ടെസ്‌ല ലക്ഷ്യമിടുന്നത്.\n500 മൈല് റേഞ്ചിന് പുറമേ 250 മൈല്, 300 മൈല് റേഞ്ചുള്ള രണ്ട് പതിപ്പുകള്‍കൂടി സൈബര്‍ട്രക്കിനുണ്ട്. ബേസ് മോഡല് സിംഗിള് മോട്ടോര് റിയര് വീല് ഡ്രൈവാണ് (250 മൈല്). 7500 പൗണ്ട് ഭാരവാഹക ശേഷിയുണ്ട് ഇതിന്. 6.5 സെക്കന്‍ഡില് പൂജ്യത്തില് നിന്ന് 60 മൈല് വേഗതയിലെത്താന് ബേസ് മോഡലിന് സാധിക്കും. 300 മൈല് റേഞ്ചുള്ള രണ്ടാമനില് ഡ്യുവല് മോട്ടോര് ഓള് വീല് ഡ്രൈവാണ്. 10,000 പൗണ്ട് ഭാരവാഹക ശേഷിയാണ് ഇതിനുള്ളത്. 4.5 സെക്കന്‍ഡില് പൂജ്യത്തില്‍നിന്ന് 60 മൈല് വേഗതയിലെത്താം. ഏറ്റവും ഉയര്‍ന്ന 500 മൈല് റേഞ്ച് മോഡലില് ട്രിപ്പിള് മോട്ടോര് ഓള് വീല് ഡ്രൈവാണുള്ളത്. 14,000 പൗണ്ടാണ് ഇതിന്റെ ഭാരവാഹക ശേഷി. വെറും 2.9 സെക്കന്‍ഡില് ഈ മോഡല് പൂജ്യത്തില്‍നിന്ന് 60 മൈല് വേഗതയിലെത്തും.\nവാഹനത്തിന്റെ മെക്കാനിക്കല് ഫീച്ചേഴ്‌സ് സംബന്ധിച്ച വിവരങ്ങളൊന്നും ടെസ്‌ല വ്യക്തമാക്കിയിട്ടില്ല. അള്‍ട്രാ ഹാര്‍ഡ് 30X കോള്‍ഡ്-റോള്‍ഡ് സ്‌റ്റെയിന്‍ലെസ് സ്റ്റീലിലാണ് വാഹനത്തിന്റെ നിര്‍മാണം. 6.5 ഫീറ്റ് നീളമാണ് വാഹനത്തിലുള്ളത്. ആകെ ആറ് പേര്‍ക്ക് ഇതില് യാത്ര ചെയ്യാം. രണ്ട് വര്‍ഷങ്ങള്‍ക്ക് ശേഷം മാത്രമേ സൈബര്‍ട്രക്ക് നിരത്തിലെത്തുകയുള്ളുവെങ്കിലും ഇലക്ട്രിക് പിക്കപ്പ് സ്വന്തമാക്കാന് ആഗ്രഹിക്കുന്നവര്‍ക്ക് ഇപ്പോള്‍തന്നെ വാഹനം പ്രീബുക്ക് ചെയ്യാമെന്നും അവതരണ വേളയില് ഇലോണ് മസ്‌ക് വ്യക്തമാക്കിയിട്ടുണ്ട്.\nContent Highlights; tesla unveils first electric pickup truck, cybertruck, tesla pickup truck\nഇന്ത്യയുടെ കോവിഡ് പ്രതിരോധ പ്രവര്‍ത്തനങ്ങളില് നിലയ്ക്കാത്ത സഹായവുമായി എത്തുകയാണ് ..


New Delhi, First Published 23, Jul 2019, 7:28 PM IST\nട്രെയിനിലെ ബിരിയാണിയില് നിന്നും പല്ലിയെ കിട്ടിയെന്ന് ഗുണ്ട്കല് സ്റ്റേഷനില് വച്ചാണ് ഇയാള് റെയില്‍വേയ്ക്ക് പരാതി നല്‍കിയത്.\nദില്ലി: ട്രെയിനിലെ ഭക്ഷണത്തില് നിന്നും പല്ലിയെ കിട്ടിയെന്ന യാത്രക്കാരന്‍റെ പരാതി വ്യാജമെന്ന് കണ്ടെത്തി റെയില്‍വേ അധികൃതര്. ട്രെയിനില് നിന്നും വാങ്ങിയ ബിരിയാണിയില് പല്ലിയെ കിട്ടിയെന്നായിരുന്നു എഴുപതുകാരനായ യാത്രക്കാരന് പരാതി നല്‍കിയത്. എന്നാല് സംശയം തോന്നിയ മുതിര്‍ന്ന റെയില്‍വേ ഉദ്യോഗസ്ഥന് നടത്തിയ അന്വേഷണത്തിലാണ് പരാതിയുടെ നിജസ്ഥിതി പുറത്തറിയുന്നത്.\nട്രെയിനിലെ ബിരിയാണിയില് നിന്നും പല്ലിയെ കിട്ടിയെന്ന് ഗുണ്ട്കല് സ്റ്റേഷനില് വച്ചാണ് ഇയാള് റെയില്‍വേയ്ക്ക് പരാതി നല്‍കിയത്. എന്നാല് സംശയം തോന്നിയ റെയില്‍വേ ഡിവിഷണല് മാനേജര് നടത്തിയ അന്വേഷണത്തില് സമാനസാഹചര്യത്തില് ജൂലൈ 14-ന് സമോസയില് നിന്നും പല്ലിയെ കിട്ടിയെന്ന് ഇയാള് പരാതി നല്‍കിയതായി കണ്ടെത്തി. തുടര്‍ന്ന് റെയില്‍വേ അധികൃതരുടെ ചോദ്യം ചെയ്യലിലാണ് തട്ടിപ്പിന്‍റെ വിവരങ്ങള് പുറത്തുവരുന്നത്. പല്ലിയെ കിട്ടിയെന്ന് കളവുപറഞ്ഞത് ഭക്ഷണം സൗജന്യമായി ലഭിക്കാന് വേണ്ടിയാണെന്ന് ഇയാള് സമ്മതിച്ചതായി റെയില്‍വേ അധികൃതര് വാര്‍ത്താ ഏജന്‍സിയായ പിറ്റിഐയോട് വെളിപ്പെടുത്തി.\nപ്രായാധിക്യം മൂലം അവശനായ തനിക്ക് രക്താര്‍ബുദവും മാനസിക വൈകല്യവും ഉണ്ടെന്ന് പരാതിക്കാരന് പറ‍ഞ്ഞു. രോഗശമനത്തിനായി ആയുര്‍വേദ ചികിത്സ നടത്തുന്ന താന് ഇതിനായി ഉപയോഗിക്കുന്ന പ്രത്യേകതരം മത്സ്യം ഭക്ഷണത്തില് ഇട്ടാണ് വ്യാജ പരാതി നല്‍കിയതെന്നും ഭക്ഷണം സൗജന്യമായി ലഭിക്കുക മാത്രമായിരുന്നു ഉദ്ദേശ്യമെന്നും ഇയാള് സമ്മതിച്ചതായാണ് റിപ്പോര്‍ട്ട്. എന്നാല് ഇയാള് പറഞ്ഞത് സത്യമാണോയെന്ന് അന്വേഷിക്കുമെന്ന് റെയില്‍വേ ഉദ്യോഗസ്ഥര് അറിയിച്ചു.\nLast Updated 7:30 PM IST\nlizard on train food


|27 Jun 2020 1:47 PM GMT\nകേരളത്തില് ഇന്ന് 195 കോവിഡ് ബാധിതര്\nസംസ്ഥാനത്ത് ഇന്ന് 195 കോവിഡ് ബാധിതര്. കഴിഞ്ഞ ആഴ്ചത്തെ ഏറ്റവും ഉയര്‍ന്ന നിരക്കാണിത്. മലപ്പുറം ജില്ലയില് മാത്ര 47 പേര്‍ക്ക് കോവിഡ്. പാലക്കാട് ജില്ലയില് 25, തൃശൂര് ജില്ലയില് 22 പേര്, കോട്ടയം ജില്ലയില് 15 പേര്, എറണാകുളം ജില്ലയില് 14 പേര്, ആലപ്പുഴ ജില്ലയില് 13 പേര്, കൊല്ലം ജില്ലയില് 12 പേര്, കണ്ണൂര്, കാസര്‍കോട് ജില്ലകളില് 11 പേര്, കോഴിക്കോട് ജില്ലയില് 8 പേര്, പത്തനംതിട്ട ജില്ലയില്6പേര്, വയനാട് ജില്ലയില്5പേര്, തിരുവനന്തപുരം ജില്ലയില്4പേര്, ഇടുക്കി ജില്ലയില്2പേര് എ്‌നിങ്ങനെയാണ് രോഗബാധിതരുടെ കണക്ക്.\nഇന്ന് രോഗം സ്ഥിരീകരിച്ചവരില് 118 പേര് വിദേശ രാജ്യങ്ങളില് നിന്നും 62 പേര് മറ്റ് സംസ്ഥാനങ്ങളില്‍നിന്നും വന്നതാണ്. കുവൈത്ത്- 62, യു.എ.ഇ.- 26, സൗദി അറേബ്യ- 8, ഒമാന്- 8, ഖത്തര്- 6, ബഹ്റൈന്- 5, കസാക്കിസ്ഥാന്- 2, ഈജിപ്റ്റ്- 1 എന്നിങ്ങനേയാണ് വിദേശ രാജ്യങ്ങളില് നിന്നും വന്നവര്. തമിഴ്‌നാട്- 19, ഡല്‍ഹി- 13, മഹാരാഷ്ട്ര- 11, കര്‍ണാടക- 10, പശ്ചിമബംഗാള്- 3, മധ്യപ്രദേശ്- 3, തെലുങ്കാന- 1, ആന്ധ്രാപ്രദേശ്- 1, ജമ്മുകാശ്മീര്- 1 എന്നിങ്ങനെയാണ് മറ്റ് സംസ്ഥാനങ്ങളില് നിന്നും വന്നവര്.\nവിവിധ ജില്ലകളിലായി 1,67,978 പേരാണ് ഇപ്പോള് കോവിഡ് നിരീക്ഷണത്തിലുള്ളത്. ഇവരില് 1,65,515 പേര് വീട്/ഇന്‍സ്റ്റിറ്റിയൂഷണല് ക്വാറന്റീനിലും 2,463 പേര് ആശുപത്രികളിലും നിരീക്ഷണത്തിലാണ്. 281 പേരെയാണ് ഇന്ന് മാത്രം ആശുപത്രിയില് പ്രവേശിപ്പിച്ചത്.\nരോഗികള്: 508,953 (ഇന്നലെ : 473,105)\nമരണം : 15,685 (ഇന്നലെ : 14,894 )\nരോഗികള് : 9,773,855 (ഇന്നലെ : 9,263,466)\nമരണം: 493,477 (ഇന്നലെ : 477,584)\nഒരു ഗ്രാം സ്വര്‍ണം (22കാരറ്റ്) : 4490 രൂപ (ഇന്നലെ 4,440രൂപ )\nഒരു ഡോളര് : 75.63 (ഇന്നലെ : 75.69 രൂപ)\nBrent Crude 41.02 -0.03\nNatural Gas 1.495 +0.013\nസ്വര്‍ണ വില ഇന്ന്2തവണ ഉയര്‍ന്നു; പവന് 35920 രൂപ\nസ്വര്‍ണത്തിന്റെ വില ഇന്ന് രണ്ടു തവണയായി 400 രൂപ വര്‍ധിച്ചതോടെ പവന് 35920 രൂപയായി. ഗ്രാമിന് വില 4490 രൂപ. രാവിലെ 9.20 ന് ആദ്യം ഗ്രാമിന് 35 രൂപ വര്‍ധിച്ച് 4475 രൂപയായി. ഉച്ചയ്ക്ക് 15 രൂപ വീണ്ടും കൂടിയതോടെ പവന് സര്‍വകാല റെക്കോര്‍ഡ് വിലയായ 35,920ല് എത്തുകയായിരുന്നു. സുരക്ഷിത നിക്ഷേപം എന്ന നിലയില് സ്വര്‍ണത്തിലേക്ക് കൂടുതല് നിക്ഷേപം നടത്തുന്നതാണ് കോവിഡ്- 19 പ്രതിസന്ധിക്കിടയിലും വില അടിക്കടി കൂടാനുള്ള ഒരു കാരണമെന്ന സാമ്പത്തിക വിദഗ്ധര് വിലയിരുത്തുന്നു. ആഗോള വിപണിയിലെ വ്യതിയാനവും ആഭ്യന്തര വിപണിയില് പ്രതിഫലിച്ചു. വരും ദിവസങ്ങളിലും സ്വര്‍ണത്തിന് വില ഉയരാനാണ് സാധ്യത.\nമറ്റ് പ്രധാനവാര്‍ത്തകള് ചുരുക്കത്തില്:\nഇന്ത്യന് ഓയിലിന് ജനുവരി മുതല് മാര്‍ച്ച് വരെയുള്ള കാലയളവില് 5185 കോടി രൂപ നഷ്ടം\nക്രൂഡ് ഓയ്ല് വില ഇടിവിനെത്തുടര്‍ന്ന് പൊതുമേഖലാ എണ്ണക്കമ്പനിയായഇന്ത്യന് ഓയ്ല് കോര്‍പ്പറേഷന് കഴിഞ്ഞ നാല് വര്‍ഷത്തെ ഏറ്റവും വലിയ നഷ്ടം. ജനുവരി മുതല് മാര്‍ച്ച് വരെയുള്ള കാലയളവില് 5185 കോടി രൂപയുടെ നഷ്ടമാണ് രേഖപ്പെടുത്തിയത്. കഴിഞ്ഞ വര്‍ഷം ഇതേ കാലയളവില് സ്ഥാപനത്തിന് 6,099 കോടി രൂപയുടെ ലാഭമായിരുന്നു. കൂടാതെ കമ്പനിയുടെ ഈ സാമ്പത്തിക വര്‍ഷത്തെ അറ്റാദായം 1,313 കോടി രൂപയാണ്. കഴിഞ്ഞ സാമ്പത്തിക വര്‍ഷം ഇത് 16,894 കോടി രൂപയായിരുന്നു.\nബൈജൂസ് ആപ്പില് നിക്ഷേപം നടത്തി മേരീ മീക്കേഴ്‌സ് ഫണ്ട് ബോണ്ട്; ബൈജൂസ് ഇനി രണ്ടാമത്തെ മൂല്യമേറിയ സ്റ്റാര്‍ട്ടപ്പ്\nബൈജൂസ് ആപ്പില് പുതിയ നിക്ഷേപം എത്തുന്നു, അതും സിലിക്കണ് വാലിയിലെ ആദ്യ വനിതാ വെഞ്ച്വര് കാപ്പിറ്റലിസ്റ്റായ മേരി മീക്കേഴ്‌സ് ഫണ്ട് ബോണ്ടില് നിന്നും. ഇത്തരത്തില് മേരീ മീക്കര് ബോണ്ടില് നിന്നും രാജ്യത്തേക്കെത്തുന്ന ആദ്യ നിക്ഷേപം കൂടിയാണ് ഇത്. ഈ പുതിയ നിക്ഷേപം കൂടെ ആകുമ്പോള് രാജ്യത്ത് പേടിഎം കഴിഞ്ഞാല് രണ്ടാമത്തെ ഏറ്റവും മൂല്യമേറിയ സ്റ്റാര്‍ട്ടപ്പായി ബൈജൂസ് ആപ്പ് മാറുകയാണ്. ബോണ്ട് ഫണ്ട് കൂടെ എത്തുമ്പോള് കമ്പനിയുടെ മൂലം 10.5 ബില്യണ് ഡോളറായി ഉയര്‍ന്നതായാണ് ബന്ധപ്പെട്ട വൃത്തങ്ങള് പറയുന്നത്.\nചൈനീസ് വസ്തു ഇറക്കുമതി ഉപേക്ഷിക്കാനാകില്ലെന്ന് മാരുതി, ബജാജ് സാരഥികള്\nചൈനയില് നിന്നുള്ള ഇറക്കുമതി ബഹിഷ്‌കരിക്കണമെന്ന ആഹ്വാനം ഇന്ത്യയിലെ ഓട്ടോമൊബൈല്‍സ്, ഫാര്‍മസ്യൂട്ടിക്കല്‍സ് വ്യവസായങ്ങള്‍ക്കു സ്വീകരിക്കുക വിഷമകരമാകുമെന്ന് റോയിട്ടേഴ്സ് റിപ്പോര്‍ട്ട്. ബദല് വികസിപ്പിക്കാതെ ഇറക്കുമതി തടയുന്നതിനായുള്ള ഏതൊരു നീക്കവും പ്രാദേശിക ബിസിനസുകളെ ബാധിക്കുമെന്ന് വിവിധ സംരംഭകരുടെ അഭിപ്രായം രേഖപ്പെടുത്തി റിപ്പോര്‍ട്ടില് പറയുന്നു.\n'വാഹനങ്ങളില് ഉപയോഗിക്കുന്ന ഇലക്ട്രോണിക് സാധനങ്ങളിലധികവും ഇന്ത്യയില് ഇപ്പോള് ലഭ്യമല്ല. അതൊന്നുമില്ലാതെ ഒരു കാര് നിര്‍മിക്കാനും നമ്മുക്കാവില്ല. ഒന്നുകില് തദ്ദേശീയമായി സാധനങ്ങള് ഉല്‍പ്പാദിപ്പിക്കണം. അല്ലെങ്കില് വാഹന ഉല്‍പ്പാദനം കുറയ്ക്കണം. അതുമാത്രമാണ് മുന്നിലുള്ള ഒരേയൊരുവഴി' മാരുതി ചെയര്‍മാര് ആര്.സി ഭാര്‍ഗവ പറഞ്ഞു.\nമൈനസ് അഞ്ചു ശതമാനാകും ഇന്ത്യയുടെ ജി.ഡി.പി വളര്‍ച്ച: എസ് ആന്‍ഡ് പി റേറ്റിംഗ്\nഇന്ത്യയുടെ മൊത്ത ആഭ്യന്തര ഉത്പാദന (ജി.ഡി.പി) വളര്‍ച്ച ഈ വര്‍ഷം മൈനസ് അഞ്ചു ശതമാനത്തിലേക്ക് ഇടിയുമെന്ന് റേറ്റിംഗ് ഏജന്‍സിയായ എസ് ആന്‍ഡ് പി. ആഴമേറിയ പ്രതിസന്ധിയാണ് സമ്പദ്വ്യവസ്ഥയിലുള്ളതെന്ന് ഏജന്‍സി വിലയിരുത്തി. ചരിത്രത്തിലെ ഏറ്റവും കുറഞ്ഞ വളര്‍ച്ചാ നിരക്കായ മൈനസ് 4.5 ശതമാനത്തിലേക്ക് ഇന്ത്യയുടെ മൊത്ത ആഭ്യന്തര ഉത്പാദന വളര്‍ച്ചയെത്തുമെന്നാണ് അന്താരാഷ്ട്ര നാണയ നിധി (ഐ.എം.എഫ്) ഈയിടെ പ്രവചിച്ചത്. 2020 ഏപ്രിലില് നടത്തിയ പ്രവചനത്തില് മൈനസ് 1.9 ശതമാനം വളര്‍ച്ചയാണ് ഐ.എം.എഫ് കണക്കാക്കിയത്. അതേസമയം, സമ്പദ്വ്യവസ്ഥയില് 3.2 സങ്കോചം ലോക ബാങ്ക് പ്രവചിക്കുന്നു.\nഞായറാഴ്ചകളില് ഇനി സമ്പൂര്‍ണ ലോക്ഡൗണില്ല\nഞായറാഴ്ചകളിലെ സമ്പൂര്‍ണ ലോക് ഡൗണ് പിന്‍വലിച്ചു. ഇനി മുതല് ഒരു ഞായറാഴ്ചകളിലും സംസ്ഥാനത്ത് പൂര്‍ണ അടച്ചിടല് ഉണ്ടാകില്ല. അതേസമയം, ജനങ്ങള് സര്‍ക്കാര് നിര്‍ദേശിക്കുന്ന എല്ലാ ജാഗ്രതാ നിര്‍ദേശങ്ങളും പാലിക്കണമെന്നും സംസ്ഥാനസര്‍ക്കാര് വ്യക്തമാക്കി.\nകൊറോണക്കെതിരായ പോരാട്ടത്തില് ഇന്ത്യ മറ്റുരാജ്യങ്ങളേക്കാള് മുന്നില്: പ്രധാനമന്ത്രി\nകോവിഡ് 19നെതിരായ പോരാട്ടത്തില് ഇന്ത്യ മറ്റുരാജ്യങ്ങളെ അപേക്ഷിച്ച് വളരെ മുന്നിലാണെന്ന് പ്രധാനമന്ത്രി നരേന്ദ്രമോദി. ഇന്ത്യയില് രോഗമുക്തരാകുന്നവരുടെ എണ്ണം വര്‍ധിച്ചുകൊണ്ടിരിക്കുകയാണെന്നും അദ്ദേഹം ചൂണ്ടിക്കാട്ടി. വൈറസിനെതിരായി ജനങ്ങള് നടത്തിയ പോരാട്ടം ഫലം കണ്ടുവെന്നും അദ്ദേഹം അഭിപ്രായപ്പെട്ടു.\nകോവിഡ് 19 സമ്പദ്ഘടന താറുമാറാക്കി; ജീവിതരീതിയെ ബാധിച്ചു: വിദേശകാര്യമന്ത്രി\nകോവിഡ് 19 വ്യാപനം, തെറ്റായ വിവരങ്ങളുടെ വ്യാപനം എന്നീ രണ്ടു വലിയ ആക്രമണങ്ങളാണ് ലോകം അഭിമുഖീകരിക്കുന്നതെന്ന് വിദേശകാര്യ മന്ത്രി എസ്.ജയശങ്കര്. മഹാമാരി രാജ്യത്തിന്റെ സമ്പദ്ഘടനയെ താറുമാറാക്കിയെന്നും അദ്ദേഹം അഭിപ്രായപ്പെട്ടു.നാലു ലക്ഷത്തിലധികം ആളുകളുടെ ജീവനെടുത്തതിന് പുറമേ നമ്മുടെ ജീവിതരീതിയെ, തൊഴിലിനെ, യാത്രകളെ, പരസ്പരമുള്ള ബന്ധത്തെ ബാധിച്ചു.- ജയശങ്കര് പറഞ്ഞു.\nലോക്ക്ഡൗണ് കഴിഞ്ഞ് വീണ്ടും സംരംഭം തുറക്കുമ്പോള് എത്രമാത്രം പണമൊഴുക്ക് സൃഷ്ടിക്കാന് ചെറുകിട സംരംഭങ്ങള്‍ക്കാകുമെന്ന ആശങ്കയാണ് വ്യവസായ ലോകം പങ്കുവെക്കുന്നത്. ഈ അവസരത്തിലാണ് എംഎസ്എംഇകള്‍ക്ക് വായ്പാ സഹായവുമായി കെഎഫ്സി മുന്നോട്ട് വന്നിരിക്കുന്നത്. കോവിഡിനെ മുന് നിര്‍ത്തി മൂന്നു തരം വ്യത്യസ്ത വായ്പകളാണ് കേരള ഫിനാന്‍ഷ്യല് കോര്‍പ്പറേഷന് (കെഎഫ്‌സി) അവതരിപ്പിച്ചിട്ടുള്ളത്.\nവന്ദേ ഭാരത് നാലാം ഘട്ടം ജൂലായ് ആദ്യം; കേരളത്തിലേക്ക് 94 വിമാനങ്ങള്\nപ്രവാസികളെ നാട്ടിലെത്തിക്കുന്നതിനുള്ള വന്ദേ ഭാരത് മിഷന് നാലാം ഘട്ടം ജൂലായ് ആദ്യം തുടങ്ങും. കേരളത്തിലേക്ക് 94 വിമാനങ്ങളാണ് നാലാം ഘട്ടത്തില് ഷെഡ്യൂള് ചെയ്തിരിക്കുന്നത്. ജൂലായ് ഒന്ന് മുതല് 15 വരെയുള്ള കാലയളവിലാണിത്. ബഹ്‌റൈന്, യുഎഇ, ഒമാന്, സിങ്കപ്പൂര്, മലേഷ്യ എന്നിവിടങ്ങളില്‍നിന്നാണ് വിമാനങ്ങള് ഷെഡ്യൂള് ചെയ്തിട്ടുള്ളത്.സൗദി അറേബ്യയില്‍നിന്ന് ഒരു വിമാനം പോലും ഇപ്പോള് പ്രഖ്യാപിച്ച ഷെഡ്യൂളിലില്ല. കോവിഡ് സര്‍ട്ടിഫിക്കറ്റ് ലഭിക്കാന് ഏറ്റവും പ്രയാസമുള്ള രാജ്യം കൂടിയാണ് സൗദി അറേബ്യ.\nആഭ്യന്തര സര്‍വീസുകള് വര്‍ധിപ്പിക്കാന് വിമാന കമ്പനികള്‍ക്ക് സര്‍ക്കാര് അനുമതി നല്‍കി\nആഭ്യന്തര സര്‍വീസുകള് വര്‍ധിപ്പിക്കാന് വിമാന കമ്പനികള്‍ക്ക് സര്‍ക്കാര് അനുമതി നല്‍കി. സര്‍വീസുകളുടെ എണ്ണം 33 ശതമാനത്തില് നിന്ന് 45 ശതമാനമായി ഉയര്‍ത്തുന്നതിനാണ് അനുമതി. കോവിഡിനെ തുടര്‍ന്ന് നിര്‍ത്തിവെച്ചിരുന്ന ആഭ്യന്തര വിമാന സര്‍വീസ് മെയ് 25 മുതലാണ് പുനരാരംഭിച്ചത്. വിമാന കമ്പനികള്‍ക്ക് ശേഷിയുടെ മൂന്നില് ഒന്ന് സര്‍വീസ് നടത്താനായിരുന്നു അന്ന് നല്‍കിയ അനുമതി. ഇതാണിപ്പോള് 45 ശതമാനമായി ഉയര്‍ത്തിയത്.\nകോവിഡ് ചികില്‍സയ്ക്ക് സ്റ്റിറോയിഡ്; കേന്ദ്ര സര്‍ക്കാരിന്റെ അനുമതി\nകോവിഡ് ഗുരുതരമായ രോഗികള്‍ക്ക് വില കുറഞ്ഞ സ്റ്റിറോയിഡ് മരുന്ന് ഉപയോഗിക്കാന് കേന്ദ്ര സര്‍ക്കാരിന്റെ അനുമതി. ഡെക്സാമെതാസണ് എന്ന മരുന്നാണ് രോഗികള്‍ക്കു നല്‍കുക. ബ്രിട്ടിനില് നടന്ന ക്ലിനിക്കല് പരീക്ഷണങ്ങളില് കോവിഡ് രോഗിയെ മരണത്തില് നിന്ന് രക്ഷിക്കാന് മരുന്നിന് സാധിക്കുമെന്ന് കണ്ടെത്തിയിരുന്നു. ഇതിനെ തുടര്‍ന്ന് മരുന്നിന്റെ ഉല്‍പാദനം കൂട്ടാന് ലോകാരോഗ്യ സംഘടന നിര്‍ദേശം നല്‍കുകയും ചെയ്തിരുന്നു. ശ്വാസകോശസംബന്ധമായ രോഗങ്ങളില് തുടങ്ങി അലര്‍ജിക്ക് വരെ ഡെക്സാമെതാസണ് ഉപയോഗിക്കുന്നുണ്ട്.\nനാല് റെയില്‍വെ സ്റ്റേഷനുകള് നവീകരിക്കാന് താല്‍പര്യമറിയിച്ച് 32 സ്വകാര്യ കമ്പനികള്\nപൊതു-സ്വകാര്യ പങ്കാളിത്തത്തോടെയുള്ള വികസനവുമായി റെയില്‍വെ മുന്നോട്ടുപോകുന്നു. രാജ്യത്തെ നാല് പ്രധാന റെയില്‍വെ സ്റ്റേഷനുകള് നവീകരിക്കുന്നതിനായി ഇതിനകം 32 കമ്പനികളാണ് താല്‍പര്യം പ്രകടിപ്പിച്ചത്.നാഗ്പുര്, ഗ്വാളിയോര്, അമൃത് സര്, സബര്‍മതി സ്റ്റേഷനുകളാണ് പിപിപി മാതൃകയില് നവീകരിക്കുന്നത്. നാലുസ്റ്റേഷനുകളിലായി 1,300 കോടി രൂപയുടെ വികസന പ്രവര്‍ത്തനങ്ങളാണ് നടത്തുക. കഴിഞ്ഞ ഡിസംബറിലാണ് ഇതുസംബന്ധിച്ച സ്വകാര്യ പങ്കാളിത്തംതേടിയത്.\nകോവിഡ് ഭേദമാക്കുന്ന ആയുര്‍വേദമരുന്ന് വികസിപ്പിച്ചെന്ന് അവകാശപ്പെട്ടതിന് പിന്നാലെ ബാബ രാംദേവ്, പതഞ്ജലി സിഇഒ ആചാര്യ ബാല്‍കൃഷ്ണ എന്നിവരടക്കം അഞ്ച് പേര്‍ക്ക് എതിരേ കേസ്. ജയ്പുര് പോലീസാണ് എഫ്‌ഐആര് രജിസ്റ്റര് ചെയ്തിരിക്കുന്നത്. പതഞ്ജലിയുടെ ആയുര്‍വേദ മരുന്ന് കൊറോണില് കോവിഡ് ഭേദമാക്കുന്ന മരുന്നായി പ്രചരിപ്പിച്ച് ബാബ രാംദേവ് ആളുകളെ തെറ്റിദ്ധരിപ്പിച്ചുവെന്ന് എഫ്‌ഐആറില് പറയുന്നു.\ndhanam news headlines important news headlines today Todays Headlines Top headlines of the day


അനുഗൃഹീത ഗാനരചയിതാവും ഉര്‍ദു ഭാഷാപണ്ഡിതനും അധ്യാപകനുമായിരുന്നു ഈയിടെ നമ്മെ വിട്ടുപിരിഞ്ഞ അബ്ദുര്‍റഹ്മാന് ആവാസ്. കോഴിക്കോട് ജില്ലയിലെ ഓമശ്ശേരിയില് ആമ്പ്ര പക്കര്‍കുട്ടി ഹാജിയുടെയും ഖദീജയുടെയും മകനായി 1948-ലാണ് അദ്ദേഹം ജനിച്ചത്. പ്രാഥമിക വിദ്യാഭ്യാസത്തിനുശേഷം ചേന്ദമംഗല്ലൂര് ഇസ്‌ലാഹിയാ കോളേജ്, കാസര്‍കോട് ആലിയാ കോളേജ് എന്നിവിടങ്ങളില് പഠിച്ചു. 1971-ല് അറബി അധ്യാപക പരീക്ഷയും 1973-ല് ഉര്‍ദുവിന്റെ അദീബേ ഫാസിലും പാസ്സായി. 1978-ല് ട്രെയ്‌നിംഗ് പൂര്‍ത്തിയാക്കി.\n1971-1978 കാലത്ത് വിവിധ വിദ്യാലയങ്ങളില് അറബി, ഉര്‍ദു അധ്യാപകനായി ജോലി ചെയ്തു. കുന്ദമംഗലം എ.യു.പി സ്‌കൂള്, ജി.യു.പി സ്‌കൂള് തിരുവണ്ണൂര്, ജി.എഫ്.യു.പി സ്‌കൂള് കാരപ്പുഴ, ജി.യു.പി സ്‌കൂള് പേരാമ്പ്ര, എം.എം ഹൈസ്‌കൂള് ന്യൂമാഹി, ജി.എച്ച്.എസ് കാവനൂര് മലപ്പുറം, ജി.എച്ച്.എസ്.എസ് നീലേശ്വരം, മുക്കം എന്നിവിടങ്ങളില് അദ്ദേഹം സേവനം ചെയ്തിട്ടുണ്ട്.\nപാഠപുസ്തകങ്ങളിലെ ഉര്‍ദു കവിതകള്, ഗസലുകള് എന്നിവക്ക് ഈണം നല്‍കി നാലു കാസറ്റുകള് അദ്ദേഹം പുറത്തിറക്കിയിട്ടുണ്ട്. സത്താര് എം.എ എഴുതിയ ഇസ്‌ലാം ക്വിസ് എന്ന പുസ്തകം ഉര്‍ദുവിലേക്ക് വിവര്‍ത്തനം ചെയ്തു പ്രസിദ്ധീകരിച്ചു. മലയാള കവിതകള്, ലളിതഗാനങ്ങള്, മാപ്പിളപ്പാട്ടുകള്, വില്‍പ്പാട്ടുകള് എന്നിവയില് നൂറിലധികം രചനകള് ആവാസിന്റേതായുണ്ട്.\nആസ്വാദന-വിനോദ ഉപാധികള്‍ക്കപ്പുറത്ത് വിശ്വാസിയായ ഒരെഴുത്തുകാരന്റെ പ്രധാന ദൗത്യം തന്റെ രചനകളെ പ്രബോധനപരമായ ലക്ഷ്യങ്ങള്‍ക്കും അധാര്‍മികതക്കെതിരെയുള്ള പോരാട്ടങ്ങള്‍ക്കും പ്രയോജനപ്പെടുത്തുക എന്നതാണ്. ഇത്തരമൊരു രീതി മാപ്പിള ഗാനരചനയില് സ്വീകരിച്ച പ്രതിഭയായിരുന്നു അബ്ദുര്‍റഹ്മാന് ആവാസ്. സാധാരണയായി സാമുദായിക വിഷയങ്ങളില് സ്വീകരിച്ചുവരാറുള്ള ശീലങ്ങളില്‍നിന്ന് വ്യത്യസ്തമായി ആദര്‍ശങ്ങളെയും ആശയങ്ങളെയും ഇശലുകളില് കോര്‍ത്തെടുത്ത് അനുവാചകരിലെത്തിക്കുകയായിരുന്നു അദ്ദേഹം. അബൂസഹ്‌ലയുടെ മാതൃക പിന്തുടര്‍ന്ന ആവാസിന്റെ രചനകള് ഒരുകാലത്ത് ഇസ്‌ലാമിക കാമ്പസുകളിലും ഗ്രാമാന്തരങ്ങളിലെ സാംസ്‌കാരിക വേദികളിലും നിറഞ്ഞുനിന്നു.\nപാരമ്പര്യ-തനതു മാപ്പിളപ്പാട്ടുകളില്‍നിന്ന് വേറിട്ടു നില്‍ക്കുന്ന നവോത്ഥാന ഗാനശാഖക്ക് ഛന്ദശാസ്ത്രത്തിന്റെ എല്ലാ നിയമങ്ങളും പാലിക്കാന് കഴിഞ്ഞിരുന്നില്ല. അവ ആശയപ്രധാനവും സാഹിത്യസമ്പന്നവും ലളിതവുമായിരുന്നു. എഴുപതുകളിലും എണ്‍പതുകളിലും ഇസ്‌ലാമിക വേദികളില് സജീവമായിരുന്ന ഇത്തരം ഗാനങ്ങളില് മിക്കവയും ആസ്വാദകര് നെഞ്ചോടു ചേര്‍ത്തുവെച്ചവയാണ്. അബ്ദുര്‍റഹ്മാന് ആവാസ് എന്ന മാപ്പിളകവി പ്രാദേശിക വേദികളിലും മറ്റുമായി ആലപിക്കാനായി എഴുതിയ ഗാനങ്ങള് കാലികപ്രസക്തവും ഭാവനാസമ്പന്നവും നര്‍മം ചാലിച്ചതുമായതിനാല് ആസ്വാദകരെ പെട്ടെന്നാകര്‍ഷിച്ചു.\nഹജ്ജ് നിര്‍വഹിക്കാനുള്ള മോഹം മലയാളികള്‍ക്ക് സ്വപ്‌നമായിരുന്ന കാലത്തും, ഹജ്ജും ഉംറയും സര്‍വസാധാരണമായ കാലത്തും ഹജ്ജ് വിഷയമാക്കി ഒട്ടേറെ മനോഹരങ്ങളായ മാപ്പിളപ്പാട്ടുകള് വിരചിതമായിട്ടുണ്ട്. ഇത്തരം ഗാനങ്ങളില് ഭാവനാസൗന്ദര്യം കൊണ്ട് മികച്ചുനില്‍ക്കുന്ന ഒന്നാണ് അബ്ദുര്‍റഹ്മാന് ആവാസിന്റെ 'ഹജ്ജിന്റെ കാലത്ത്' എന്ന് തുടങ്ങുന്ന ഗാനം. എഴുപതുകളില് എഴുതപ്പെട്ട ആ ഗാനം സോഷ്യല് മാധ്യമങ്ങളില് ഈ അടുത്ത കാലത്ത് ചര്‍ച്ച ചെയ്യപ്പെട്ടിരുന്നു. അന്ന് മനാഫ് ഓമശ്ശേരിയുടെ ശബ്ദത്തില് കാസറ്റ് റെക്കോര്‍ഡ് ചെയ്യപ്പെട്ടെങ്കിലും പുറംലോകത്തേക്ക് പ്രചാരം നേടാന് അതിനു കഴിഞ്ഞില്ല.\nഞാനെന്റെ ഖല്‍ബിന് ബുറാഖിലേറി\nമോഹങ്ങളേറ്റി ഞാന് ചെന്നിറങ്ങി\nഈ ഒരു രചന മാത്രം മതി, ആവാസിലെ കവിയെ അടയാളപ്പെടുത്താന്.\nശരീഅത്ത് വിവാദകാലത്ത് വിവാഹമോചനം, ബഹുഭാര്യത്വം, ശരീഅത്ത് വിരുദ്ധരുടെ ആരോപണങ്ങള് തുടങ്ങിയ വിഷയങ്ങളെ മാപ്പിളപ്പാട്ടിന്റെ ഇശലുകളില് കോര്‍ത്ത് 'ശരീഅത്ത് ഗാനങ്ങള്' എന്ന പേരില് ഒരു കാസറ്റ് അന്ന് പുറത്തിറക്കിയിരുന്നു. അതിലെ ചില വരികള്:\nഅന്ധന്മാര് ആനയെ കണ്ടപോല് ചിലരുണ്ട്\nഎന്തു മണ്ടത്തരമാകിലും ശരിയെന്ന പോല് വെച്ചടിച്ചീടുന്നു.\nപിന്നീട് ശരീഅത്ത് വിരോധികളുടെ ദുഷ്ടലാക്കുകളെയും ദുഷ്പ്രചാരണങ്ങളെയും തുറന്നുകാണിക്കുന്നു:\nകെട്ടലും ചെല്ലലും തന്നെ ശരീഅത്ത്\nഒട്ടതിനാല് പെരുത്ത മുസീബത്ത്\nകഷ്ടത്തിലാണല്ലോ പെണ്ണുങ്ങള് രാജ്യത്ത്\nഇഷ്ടന്മാര് തട്ടിവിട്ടു - ഇന്നീ മട്ടില്\nദുഷ്ട് പടച്ചുവിട്ടു - പലനാട്ടില്\nതപ്പിത്തിരഞ്ഞു നടന്നു പണിപ്പെട്ട്\nകെട്ടും ചൊല്ലും കുറിച്ചു - ശരീഅത്തിന്\nമുസ്‌ലിം സ്ത്രീകളുടെ കണ്ണീരൊപ്പുന്നതിന് ഇക്കൂട്ടര് കാണിക്കുന്ന ഉത്സാഹം ആത്മാര്‍ഥമായാണോ എന്നും മറ്റുള്ള സ്ത്രീകളൊക്കെ സുഖത്തിലാണോ കഴിയുന്നത് എന്നും കവി ചോദിക്കുന്നുണ്ട്.\nത്വലാഖിനെക്കുറിച്ച മാനുഷികവും യുക്തിഭദ്രവുമായ ഖുര്‍ആനിക നിര്‍ദേശങ്ങള് അദ്ദേഹം ഇങ്ങനെ സംക്ഷേപിക്കുന്നു:\nഉത്തമ ഗുണങ്ങളല്ല നിന്‍സ്വഭാവമെങ്കില്\nശിക്ഷനല്‍കിനോക്കിടും ഞാന് നിന്റെ ഭാവിയോര്‍ത്ത്\nരക്ഷയേതുമില്ലയെങ്കില് മറ്റൊരു ഹിക്മത്ത്\nഒട്ടുനാള് പിണങ്ങിയങ്ങൊഴിഞ്ഞു മാറിനില്‍ക്കും.\nകാര്യമായപ്പോള് മറ്റൊരു മൂന്നാമതാംകക്ഷിക്ക്\nതീര്‍പ്പിനായി വച്ചിടും ഇരുകൂട്ടരുമൊന്നിച്ച്\nഒത്തുചേര്‍ന്നു നീങ്ങിടാമോ ആവഴിക്കു നീങ്ങും\nഒക്കുകില്ലാ എങ്കിലോ ത്വലാഖ് ചൊല്ലി തീര്‍ക്കും\nമുസ്‌ലിം സ്ത്രീസ്വാതന്ത്ര്യം എന്താണെന്ന് മറ്റൊരു രചനയില് അബ്ദുര്‍റഹ്മാന് ആവാസ് വ്യക്തമായി പരാമര്‍ശിക്കുന്നു. അതിലെ രണ്ടുവരി ഇവിടെ കുറിക്കാം:\nനഗ്നമേനി കാട്ടി നാട്ടില് ഞാനിറങ്ങണമെന്നോ\nനര്‍ത്തകി ചമഞ്ഞൊരുങ്ങി ഞാന് നടക്കണമെന്നോ\nകാണികള്‍ക്ക് കാമമേറും വേഷമോ മഹത്വം?\nമാന്യമായി വസ്ത്രധാരണം ചെയ്യലോ അടിമത്വം?\nഗാനങ്ങളെ ആശയപ്രചാരണത്തിനുള്ള മാധ്യമമാക്കുന്ന ഇത്തരം രചനകള് ഇസ്‌ലാമിക ഗാനസാഹിത്യത്തിന് ഒരു മുതല്‍ക്കൂട്ടാണ്.\nആനുകാലിക സംഭവങ്ങളെ നല്ല ഈണത്തില് പാട്ടിലേക്കാവാഹിക്കാനുള്ള എഴുത്തുവിദ്യ അദ്ദേഹത്തിനറിയാമായിരുന്നു. അതിനാല് ആ ഗാനങ്ങള്‍ക്ക് പ്രിയമേറുകയും ചെയ്തിരുന്നു. ഏഷ്യാഡ്, പ്ലാച്ചിമട, എയിഡ്‌സ്, പൈങ്കിളി സാഹിത്യം തുടങ്ങിയ വിഷയങ്ങള് കോര്‍ത്തൊരുക്കി അവതരിപ്പിക്കുകയും സാമൂഹിക പ്രശ്‌നങ്ങളിലെ നെറികേടുകളെ ശക്തമായി വിമര്‍ശിക്കുകയും ചെയ്തിരുന്നു ആവാസ്. ഐ.പി സിദ്ദീഖ്, ശ്രീവല്ലി, മനാഫ് ഓമശ്ശേരി, ഖലീല് തുടങ്ങിയവരാണ് അദ്ദേഹത്തിന്റെ മിക്ക ഗാനങ്ങള്‍ക്കും ശബ്ദം നല്‍കിയത്.\nഉര്‍ദു ഗാനരചനയിലും കഴിവു തെളിയിച്ച കവിയായിരുന്നു അബ്ദുര്‍റഹ്മാന് ആവാസ്. കേരളത്തിലും പുറത്തുമായി നിരവധി വേദികളില് ഉര്‍ദു കവിതകള് ആലപിക്കുകയും മുശാഇറകള് സംഘടിപ്പിക്കുകയും ചെയ്തിരുന്നു. ഉര്‍ദു അധ്യാപകന് എന്ന നിലയിലും ഉര്‍ദു ഭാഷയുടെ പ്രചാരണത്തിന് ആവാസിന്റെ രചനകള് നിമിത്തമായിട്ടുണ്ട്.


മധ്യപ്രദേശില് ബിഎസ്പി സഖ്യ സാധ്യത ഉറപ്പിച്ച് ജ്യോതിരാദിത്യ സിന്ധ്യ - themediasyndicate\nന്യൂഡൽഹി: മധ്യപ്രദേശില് വരാനിരിക്കുന്ന നിയമസഭാ തിരഞ്ഞെടുപ്പിൽ കോൺഗ്രസ്–ബിഎസ്പി സഖ്യം ഒന്നിച്ചു ബിജെപിയെ നേരിടുമെന്നതിന്റെ സൂചനകൾ ശക്തമാകുന്നു. സംസ്ഥാനത്ത് ആരുമായും സഖ്യമുണ്ടാക്കാൻ തയാറായി കോൺഗ്രസ് വാതിൽ തുറന്നിട്ടിരിക്കുകയാണെന്നു കോണ്‍ഗ്രസ് നേതാവ് ജ്യോതിരാദിത്യ സിന്ധ്യ പറഞ്ഞു. സമാനമനസ്കരായ പാർട്ടികള് ഒന്നിച്ചു ചേരുമ്പോൾ സീറ്റു വിഭജനത്തിന്റെ പ്രശ്നം ‘സ്പീഡ് ബ്രേക്കർ’ ആകില്ലെന്നും സിന്ധ്യ അഭിപ്രായപ്പെട്ടു.\nമധ്യപ്രദേശിലെ കോൺഗ്രസിന്റെ ക്യാംപയൻ കമ്മിറ്റി തലവനാണു സിന്ധ്യ. ഏറെ കാലത്തിനു ശേഷം എല്ലാ പാർട്ടി നേതാക്കളും ഒരുമിച്ചു പ്രവർത്തിക്കുന്ന കാഴ്ചയാണ് ഇപ്പോൾ സംസ്ഥാനത്തുള്ളത്. ശിവ്‌രാജ് സിങ് ചൗഹാന്റെ നേതൃത്വത്തിലുള്ള ബിജെപി സർക്കാരിനെ താഴെയിറക്കുകയാണ് എല്ലാവരുടെയും ലക്ഷ്യമെന്നും സിന്ധ്യ പറഞ്ഞു. ഈ സാഹചര്യത്തിലാണ് കോൺഗ്രസ് സഖ്യസാധ്യതകളും തേടുന്നത്.\nസമാനമനസ്കരായ എല്ലാ പാർട്ടികളും ഈ നിർണായക ഘട്ടത്തിൽ ഒരുമിച്ചു നിൽക്കണം. സ്വതന്ത്രവും മതനിരപേക്ഷവും ഇന്ത്യയുടെ വികസനത്തിനുതകുന്ന തരത്തിലുമുള്ളതുമായ ചിന്തകളുമായി പ്രവർത്തിക്കുന്ന പാർട്ടികളുമായി വേണം കൂട്ടു ചേരാൻ. ഇതെല്ലാം മനസ്സിൽ വച്ചു മുന്നോട്ടു പോകുകയാണെങ്കിൽ സീറ്റു വിഭജനം പോലും ഒരു പ്രശ്നമാകില്ലെന്നും ചൗഹാൻ പറഞ്ഞു.\nബിഎസ്പിയുമായി സഖ്യമുണ്ടാക്കുമോയെന്ന ചോദ്യത്തിനായിരുന്നു ‘കോൺഗ്രസ് വാതിലുകൾ തുറന്നിട്ടിരിക്കുകയാണെന്ന’ മറുപടി സിന്ധ്യ നൽകിയത്. മറ്റു പാര്‍ട്ടികളുമായും ചർച്ചയ്ക്കു തയാറാണ്. എന്നാൽ ആത്യന്തികമായ ലക്ഷ്യം എന്തായിരിക്കണമെന്നതു സംബന്ധിച്ച് എല്ലാവർക്കും ബോധ്യമുണ്ടായിരിക്കണമെന്നും സിന്ധ്യ വ്യക്തമാക്കി. ജനങ്ങളെ സേവിക്കുകയാണു ലക്ഷ്യമെങ്കില് ആർക്കും ഒപ്പം ചേരാം. എൻഡിഎ സർക്കാരിന്റേത് ജനദ്രോഹ നയങ്ങളാണ്.\nകോൺഗ്രസുമായി സഖ്യത്തിനു വരുന്നവർ ബന്ധപ്പെട്ട പ്രദേശത്ത് ശക്തരാണെങ്കിൽ അവർക്ക് അതിനനുസരിച്ചുള്ള പദവി തന്നെ നൽകും. അതേസമയം എത്ര വലിയ പാർട്ടിയാണെങ്കിലും സഖ്യത്തിലുള്ള മറ്റു പാർട്ടികളോടെല്ലാം തുല്യതാ മനോഭാവത്തോടെ പെരുമാറുകയും വേണം.\nഈ സഖ്യതന്ത്രം എല്ലാ സംസ്ഥാനങ്ങളിലും പ്രയോഗിക്കാനാണു തീരുമാനമെന്നും സിന്ധ്യ പറഞ്ഞു. വരാനിരിക്കുന്ന മധ്യപ്രദേശ്, രാജസ്ഥാൻ, ഛത്തിസ്ഗഡ്,മിസോറം തിരഞ്ഞെടുപ്പുകളെല്ലാം വിജയിച്ച് അധികാരം പിടിച്ചെടുത്തേ മതിയാകൂ. ഇവിടങ്ങളിൽ തോറ്റാൽ അത് അടുത്ത വർഷത്തെ ലോക്സഭ തിരഞ്ഞെടുപ്പിൽ പാര്‍ട്ടിക്കും സഖ്യത്തിനും മങ്ങലേൽപ്പിക്കുമെന്നും സിന്ധ്യ വ്യക്തമാക്കി.\nTags: jyotiraditya scindiaകോണ്‍ഗ്രസ്-ബിഎസ്പി സഖ്യംജ്യോതിരാദിത്യ സിന്ധ്യബിഎസ്പിമധ്യപ്രദേശിലെ കോണ്‍ഗ്രസ്-ബിഎസ്പി സഖ്യംമധ്യപ്രദേശ് തിരഞ്ഞെടുപ്പ്\nസെക്രട്ടേറിയറ്റില് മാധ്യമ നിയന്ത്രണം തുടരും; മാറ്റം വരുത്താതെ പുതിയ സര്‍ക്കുലര്\nഅംഗന്‍വാടിയില് മൂത്രമൊഴിച്ചെന്ന പേരില് മൂന്നര വയസുകാരിക്ക് ആയയുടെ ക്രൂരമര്‍ദ്ദനം


അഭിമന്യു വധം; വിചാരണ ഇന്ന് ആരംഭിക്കും - BIGNEWSLIVE | Latest Malayalam News\nപ്രതിപ്പട്ടികയില് 27 പേരാണ് ഉള്ളത്\nകൊച്ചി: മഹാരാജാസ് കോളേജ് വിദ്യാര്‍ത്ഥിയായിരുന്ന അഭിമന്യു കൊല്ലപ്പെട്ട കേസില് വിചാരണ ഇന്ന് ആരംഭിക്കും. എറണാകുളം പ്രിന്‍സിപ്പല് സെഷന്‍സ് കോടതിയാണ് കേസ് പരിഗണിക്കുന്നത്. 16 പേരുടെ വിചാരണ നടപടികളാണ് ഇന്ന് ആരംഭിക്കുന്നത്.\nപ്രതിപ്പട്ടികയില് 27 പേരാണ് ഉള്ളത്. അതില് 19 പേര് അറസ്റ്റിലായിട്ടുണ്ട്. അതേസമയം കൊലപാതകക്കേസില് നേരിട്ട് പങ്കുള്ള 16 പ്രതികളെ ഉള്‍പ്പെടുത്തിയാണ് ആദ്യഘട്ട കുറ്റപത്രം സമര്‍പ്പിച്ചത്. ഇതില്9പേരാണ് പിടിയിലായത്.5പേര്‍ക്ക് ജാമ്യം ലഭിച്ചു. പ്രാധാന പ്രതികളില്7പേരെ കൂടി പിടികൂടാനുണ്ട്.\nകാട്ടിറച്ചിയുമായി നായാട്ടു സംഘം പിടിയില്; ചുറ്റുപ്പാടും വെടിവെച്ച് രക്ഷപ്പടാന് ശ്രമിച്ച സംഘത്തെ പിടികൂടിയത് അതി സാഹസികമായി\nപ്രേക്ഷക ഹൃദയം കവര്‍ന്ന് 'ഉറി'; ചിത്രം 200 കോടി ക്ലബിലേക്ക്


ഓണമാഘോഷിച്ച് മലയാളി സമാജം\nഓണാഘോഷത്തോടനുബന്ധിച്ച് അബുദാബി മലയാളി സമാജത്തിൽ പ്രളയത്തെ പ്രമേയമാക്കി അവതരിപ്പിച്ച സ്കിറ്റ്.\nഅബുദാബി ∙ നാട്ടിലെ ഉത്സവത്തിന്റെ പ്രതീതിയുണർത്തി അബുദാബി മലയാളി സമാജത്തിൽ ഓണാഘോഷം. ചെണ്ടമേളം, തെയ്യം, തുടങ്ങിയവയുടെ അകമ്പടിയോടെ ഘോഷയാത്രയും വിവിധ കലാപരിപാടികളും നടന്നു. നൊസ്റ്റാൾജിയ പ്രസിഡന്റ് മോഹനൻ രചനയും സംവിധാനവും നിർവഹിച്ച ലഘു നാടകം അരങ്ങേറി.\nപ്രസിഡന്റ് ഷിബു വർഗീസ് അധ്യക്ഷത വഹിച്ചു. ജനറൽ സെക്രട്ടറി ജയരാജ്, വൈസ് പ്രസിഡന്റ് സലീം ചിറക്കൽ, ട്രഷറർ അബ്ദുൽഖാദർ തിരുവത്ര, ആർട്സ് സെക്രട്ടറി രഖിൻ സോമൻ തുടങ്ങിയവർ നേതൃത്വം നൽകി. പൂക്കള മത്സരത്തിലെ ജേതാക്കൾക്കും പരിപാടി അവതരിപ്പിച്ച കലാകാരന്മാർക്കും സമ്മാനം നൽകി.


Abhinandan Used To Mean Welcome, It Will Change Now: PM Modi After Pilot's Return | ഇത് ഇന്ത്യയുടെ നയതന്ത്ര വിജയം; അഭിനന്ദന് എന്ന വാക്കിന് പുതിയ അര്‍ത്ഥം വന്നുവെന്നും പ്രധാനമന്ത്രി - Malayalam Oneindia\nPublished: March22019, 14:08 [IST]\nദില്ലി: പാകിസ്താന് സേനയുടെ പിടിയില് നിന്നും മോചിതനായ വ്യോമസേന വിംഗ് കമാന്‍ഡര് അഭിനന്ദനിലൂടെ സംസ്കൃതത്തിലെ അഭിനനന്ദന് എന്ന വാക്കിന് കഴിഞ്ഞ രണ്ട് ദിവസത്തിനുള്ളില് പുതിയ മാനങ്ങള് കൈവന്നുവെന്ന് പ്രധാനമന്ത്രി നരേന്ദ്രമോദി. ദില്ലിയില് ഒരു പൊതുയോഗത്തില് സംസാരിക്കുകയായിരുന്നു നരേന്ദ്രമോദി.\nഅഭിനന്ദന് എന്നാല് അഭിനന്ദനം എന്നാണ് അര്‍ഥം. വാക്കുകള്‍ക്ക് പുതിയ മാനങ്ങള് കൈവരുന്നത് രാജ്യത്തിന്‍റെ ശക്തിയെയാണ് കാണിക്കുന്നത്. അഭിനന്ദനെ പാകിസ്താന് ഇന്ത്യക്ക് കൈമാറിയത് രാജ്യത്തിന്‍റെ നയതന്ത്ര വിജയമാണ്. രാജ്യത്തിന്‍റെ എല്ലാ നീക്കങ്ങളും ലോകം ഗൗരവപൂര്‍വ്വം നിരീക്ഷിച്ചുകൊണ്ടിരിക്കുകയാണെന്നും പ്രധാനമന്ത്രി കൂട്ടിച്ചേര്‍ത്തു.\nഅഭിനന്ദന് വര്‍ധമാന് ഓരോ ഇന്ത്യക്കാരന്‍റെയും അഭിമാനമാണെന്ന് പ്രധാനമന്ത്രി ഇന്നലെ പറഞ്ഞിരുന്നു. രാജ്യത്തിന് മുഴുവന് മാതൃകയായ അഭിനന്ദന് വര്‍ധമാന് തമഴിനാട്ടുകാരന് അണെന്നതിലും അഭിമാനമുണ്ടെന്ന് മോദി കന്യാകുമാരിയില് അഭിപ്രായപ്പെട്ടത്.\nഫെബ്രുവരി 27നാണ് അഭിനന്ദന് പാക് പിടിയിലാകുന്നത്. തുടര്‍ന്ന് നടത്തിയ നയതന്ത്ര ഇടപെടലുകള്‍ക്കൊടുവില് ഇന്നലെ വൈകീട്ടോടെ അദ്ദേഹത്തെ പാകിസ്താന് ഇന്ത്യക്ക് കൈമാറുകയായിരുന്നു.\nWelcome Back Abhinandan abhinandan varthaman narendra modi tamil nadu pulwama attack അഭിനന്ദൻ വർധമാൻ നരേന്ദ്ര മോദി ഇന്ത്യ പാകിസ്താന്\nAbhinandan Used To Mean Welcome, It Will Change Now: PM Modi After Pilot's Return\nStory first published: Saturday, March 2, 2019, 14:08 [IST]


ISL 2020-21 Kerala blasters FC vs Odisha FC KBFC OFC live match update\nഹൈദരാബാദിനെതിരെ നേടിയ ജയം മാത്രമാണ് കേരള ബ്ലാസ്റ്റേഴ്സ് അക്കൗണ്ടിലുള്ളത്\nUpdated: January 7, 2021 10:00:20 pm\nഇന്ത്യൻ സൂപ്പർ ലീഗിൽ കേരള ബ്ലാസ്റ്റേഴ്സിന് വീണ്ടും തോൽവി. രണ്ടിനെതിരെ നാല് ഗോളുകൾക്കാണ് ഒഡിഷ എഫ്സിയാണ് ബ്ലാസ്റ്റേഴ്സിനെ പരാജയപ്പെടുത്തിയത്. സീസണിൽ ഒഡിഷ നേടുന്ന ആദ്യ ജയം കൂടിയാണിത്. മത്സരത്തിൽ ആദ്യം ലീഡെടുക്കാൻ കഴിഞ്ഞെങ്കിലും ഒഡിഷ അതിവേഗം മത്സരത്തിലേക്ക് മടങ്ങി വരുകയായിരുന്നു.\nകളി തുടങ്ങി നിമിഷങ്ങള്‍ക്കുള്ളില് ബ്ലാസ്‌റ്റേഴ്‌സ് ഒഡീഷ ഗോള് ഏരിയയില് തമ്പടിച്ചു. രാഹുലും സഹലും മറെയും ഒഡീഷ പ്രതിരോധത്തെ വിറപ്പിച്ചു. അഞ്ചാം മിനിറ്റില് മറെയുടെ ഷോട്ട് നേരെ ഒഡീഷ ഗോള് കീപ്പര് അര്‍ഷദീപ് സിങിന്റെ കൈകളിലേക്കാണ് പോയത്. ഏഴാം മിനിറ്റില് ബ്ലാസ്‌റ്റേഴ്‌സ് കെട്ടുപൊട്ടിച്ചു. ഒന്നാന്തരം മുന്നേറ്റം. മൈതാന മധ്യത്തില്‍വച്ച് പെരേരയുടെ ഫ്രീകിക്ക്. ലോങ് ബോള് നേരെ ഒഡീഷ പോസ്റ്റിന് അരികിലേക്ക്. പ്രതിരോധത്തെ വെട്ടിച്ച് രാഹുല് പന്ത് പിടിച്ചെടുത്തു. ബോക്‌സിന്റെ വലതുഭാഗത്ത്‌നിന്ന് ഷോട്ട്. ഗോള് കീപ്പര് അര്‍ഷദീപ് തട്ടിയകറ്റി. എന്നാല് പന്ത് ഇടതുഭാഗത്ത് കാത്തിരിക്കുകയായിരുന്ന മറെയുടെ കാലിലേക്ക്. തകര്‍പ്പന് ഷോട്ടിലൂടെ മറെ വല തകര്‍ത്തു. ബ്ലാസ്‌റ്റേഴ്‌സിന് ലീഡ്. ഗോള് വീണതോടെ ബ്ലാസ്‌റ്റേഴ്‌സ് കരുത്തോടെ മുന്നേറി.\nഒഡീഷയുടെ ജെറി ചില മുന്നേറ്റങ്ങള് നടത്തിയെങ്കിലും ബ്ലാസ്‌റ്റേഴ്‌സ് പ്രതിരോധം വിട്ടുകൊടുത്തില്ല. പതിനാലാം മിനിറ്റില് ബ്ലാസ്‌റ്റേഴ്‌സ് വീണ്ടും ഗോളിന് അരികിലെത്തി. ഗോമെസിന്റെ കരുത്തുറ്റ അടി അര്‍ഷ്ദീപ് തട്ടിയകറ്റുകയായിരുന്നു. പതിനെട്ടാം മിനിറ്റില് ലാലിംപുയയുടെ ഗോള് ശ്രമം നിഷു കുമാര് തടഞ്ഞു. 22ാം മിനുറ്റില് ബ്ലാസ്‌റ്റേഴ്‌സ് ദൗര്‍ഭാഗ്യകരമായി ഗോള് വഴങ്ങി. മൗറീസിയോയുടെ ഷോട്ട് ജീക്‌സന്റെ കാലില് തട്ടി അകത്തേക്ക് കയറുകയായിരുന്നു. ഗോള് കീപ്പര് ആല്‍ബിനോയ്ക്ക് എത്തിപ്പിടിക്കാനായില്ല.\nഉടന്‍തന്നെ ബ്ലാസ്‌റ്റേഴ്‌സ് തിരിച്ചടിക്ക് മുതിര്‍ന്നു. രാഹുലും പെരേരയും വലതുവശം പിടിച്ച് നടത്തിയ മുന്നേറ്റത്തിനൊടുവില് പന്ത് ഗോമെസിലേക്ക്. എന്നാല് ഗോമെസിന്റെ ഹെഡര് അര്‍ഷ്ദീപിന്റെ കൈയില് തട്ടി പുറത്തുപോയി. തൊട്ടടുത്ത നിമിഷം രാഹുലിന്റെ അടുത്ത മുന്നേറ്റം കണ്ടു. ടെയ്‌ലറെയും ബോറയെയും മറികടന്ന് രാഹുല് ഷോട്ട് പായിച്ചു. അര്‍ഷ്ദീപ് പന്ത് പിടിച്ചു.\n34ാം മിനിറ്റില് മൗറീസിയോയുടെ അപകടകരമായ നീക്കത്തെ ആല്‍ബിനോ തട്ടിയകറ്റി. നാല്‍പ്പതാം മിനുറ്റില് മറെ ഒരുക്കിയ അവസരം ലക്ഷ്യത്തിലെത്തിക്കാന് രാഹുലിന് കഴിഞ്ഞില്ല. ആദ്യപകുതി അവസാനിക്കാന് മൂന്ന് മിനിറ്റ് ശേഷിക്കെയായിരുന്നു ഒഡീഷയുടെ രണ്ടാം ഗോള്. ജെറിയുടെ ഫ്രീകിക്ക് ബോക്‌സിലേക്ക് പറന്നു. ഗോള്‍മുഖത്ത് തക്കം പാര്‍ത്തുനിന്ന് ടെയ്‌ലര്‍ക്ക് പന്ത് കിട്ടി. ടെയ്‌ലര് ആല്‍ബിനോയെ കീഴടക്കി.\nആദ്യപകുതി അവസാനിക്കുന്നതിന് തൊട്ടുമുമ്പ് നിഷുവിന് പരിക്കേറ്റത് ബ്ലാസ്‌റ്റേഴ്‌സിന് തിരിച്ചടിയായി. നിഷുവിന് പകരം ബകാറി കോനെ ഇറങ്ങി. രണ്ടാംപകുതിയുടെ തുടക്കത്തില് ഒഡീഷയുടെ ആക്രമണങ്ങള് തടയാന് ബ്ലാസ്‌റ്റേഴ്‌സ് ആഞ്ഞുശ്രമിച്ചു. എന്നാല് അമ്പതാം മിനിറ്റില് മൗറീസിയോയുടെ കുതിപ്പ് തടയാനായില്ല. ജെറി തട്ടിയിട്ടുനല്‍കിയ പന്ത് പിടിച്ചെടുത്ത് മുന്നേറിയ മൗറീസിയോ കളിയിലെ രണ്ടാം ഗോളും നേടി.\nബ്ലാസ്‌റ്റേഴ്‌സ് രണ്ട് മാറ്റങ്ങള് കൂടി നടത്തി. രാഹുലിന് പകരം ഗാരി ഹൂപ്പറും സന്ദീപിന് പകരം കെ.പ്രശാന്തും കളത്തിലെത്തി.\n60ാം മിനിറ്റില് ഹാട്രിക്കിലൂടെ മൗറീസിയോ ബ്ലാസ്‌റ്റേഴ്‌സിനെ ഞെട്ടിച്ചു. ബോക്‌സിന് പുറത്തുവച്ചുള്ള കരുത്തുറ്റ ഷോട്ട് ആല്‍ബിനോയെ മറികടന്ന് വലയില്‍കയറി. പിന്നാലെ പെരേരയുടെ ഉശിരന് ഷോട്ട് അര്‍ഷ്ദീപ് തട്ടിയകറ്റി. കളിയുടെ അവസാന ഘട്ടത്തില് ബ്ലാസ്‌റ്റേഴ്‌സ് പൊരുതിക്കളിച്ചു.\n79ാം മിനിറ്റില് മറെയുടെ പാസില് ഹൂപ്പര് ഗോളടിച്ചതോടെ ബ്ലാസ്‌റ്റേഴ്‌സ് പ്രതീക്ഷ സജീവമാക്കി. എന്നാല് അര്‍ഷ്ദീപിന്റെ സേവുകള് ബ്ലാസ്‌റ്റേഴ്‌സിനെ തടഞ്ഞു. പത്തിന് ജംഷഡ്പൂര് എഫ്‌സിയുമായാണ് ബ്ലാസ്‌റ്റേഴ്‌സിന്റെ അടുത്ത മത്സരം.\nകേരള ബ്ലാസ്റ്റേഴ്സ് പ്ലെയിങ് ഇലവൻ: ആൽബിനോ ഗോമസ്, നിഷു കുമാർ, സന്ദീപ് സിങ്, അബ്ദുൾ ഹക്കു, ജസൽ കർണെയ്റോ, വിസന്റെ ഗോമസ്, ജീക്സൻ സിങ്, സഹൽ അബ്ദുൾ സമദ്, ഫകുണ്ടൊ പെരേര, രാഹുൽ കെപി, ജോർദാൻ മുറെ\nഒഡിഷ എഫ്സി പ്ലെയിങ് ഇലവൻ: അർഷ്ദീപ് സിങ്, ഗൗരവ് ബോറ, സ്റ്റീവൻ ടെയ്‌ലർ, ജേക്കബ് ട്രാറ്റ്, ഹെൻഡ്രി ആന്റണി, നന്ദകുമാർ ശേഖർ, വിനീത് റായ്, കോൾ അലക്സാൻഡർ, ജെറി, മാനുവൽ ഒൻവോ, ഡീയാഗോ മൗറിഷ്യോ\nWeb Title: Isl 2020 21 kerala blasters fc vs odisha fc kbfc ofc live match update


ജാഗ്രത: ഭോപാല് ദുരന്തത്തിന് 29 വര്‍ഷം; നീതിക്കായി കാത്തിരിപ്പ് വിഫലം\nഭോപാല് ദുരന്തത്തിന് 29 വര്‍ഷം; നീതിക്കായി കാത്തിരിപ്പ് വിഫലം\nഭോപാല്: ലോകത്തെ ഏറ്റവും വലിയ വ്യാവസായികദുരന്തമെന്ന് വിശേഷിപ്പിക്കപ്പെട്ട ഭോപാല് വാതകദുരന്തത്തിന്റെ ഇരകള് 29 വര്‍ഷങ്ങള്‍ക്ക് ശേഷവും നീതിക്ക് വേണ്ടിയുള്ള കാത്തിരിപ്പ് തുടരുന്നു. ശാരീരിക-മാനസിക വൈകല്യങ്ങളുള്ള നിരവധി കുട്ടികള് ഭോപാലിലെ മൂന്ന് നിയോജകമണ്ഡലങ്ങളില് ഇപ്പോഴും ജനിക്കുന്നു. 1984ല് കുട്ടികളായിരുന്നവര് ശാരീരിക-മാനസിക വൈകല്യങ്ങളോടെ ഇപ്പോഴും ജീവിക്കുന്നു.\nഭൂഗര്‍ഭജല മലിനീകരണം ദുരന്തബാധിതമേഖലകളിലുള്ളവരുടെ ജീവിതത്തെ ഇപ്പോഴും ഭീഷണിയിലാഴ്ത്തുന്നു. 1984 ഡിസംബര് 2,3തീയതികളിലാണ് ലോകത്തെ നടുക്കിയ ഭോപാല് വാതകദുരന്തം സംഭവിച്ചത്. 3,787 പേര് ദുരന്തത്തില് കൊല്ലപ്പെട്ടതായി മധ്യപ്രദേശ് സര്‍ക്കാര് പറയുന്നു. എന്നാല്, എണ്ണായിരത്തോളം പേര് മരിച്ചെന്നാണ് അനൗദ്യോഗിക കണക്കുകള് സൂചിപ്പിക്കുന്നത്. എണ്ണായിരത്തിലധികം പേര് വാതകദുരന്തത്തിന്റെ തുടര്‍പ്രത്യഘാതങ്ങളുടെ ഭാഗമായി മരണമടഞ്ഞെന്ന് സാമൂഹ്യപ്രവര്‍ത്തകര് പറയുന്നു.\nമിഥൈല് ഐസോസയനൈഡ് ആയിരങ്ങളുടെ ജീവനെടുത്തെങ്കില് തുടര്‍ച്ചയായി ഭരണത്തിലേറുന്ന സര്‍ക്കാരുകളുടെ കെടുകാര്യസ്ഥത ഇരകളെയും പുതുതലമുറയെയും കൊല്ലാതെകൊല്ലുകയാണ്. യൂണിയന് കാര്‍ബൈഡ് തലവനായിരുന്ന വാറണ് ആന്‍ഡേഴ്സണ് ഉള്‍പ്പടെയുള്ളവരെ ഇന്ത്യന് നിയമപ്രകാരം വിചാരണ നടത്തണമെന്ന ആവശ്യം ഇപ്പോഴും വനരോദനമായി തുടരുന്നു.\nഇരകള്‍ക്ക് അവകാശപ്പെട്ട നഷ്ടപരിഹാരത്തിന് വേണ്ടിയുള്ള പോരാട്ടങ്ങളും ദുരന്തത്തെ തുടര്‍ന്നുള്ള പരിസ്ഥിതിപ്രശ്നങ്ങള് പരിഹരിക്കാനുള്ള ശ്രമങ്ങളും തുടരുകയാണ്. നിരവധി സാമൂഹ്യപ്രവര്‍ത്തകര് ഈ മേഖലയില് ഇപ്പോഴും സേവനം അനുഷ്ഠിക്കുന്നുണ്ട്. ദുരന്തബാധിതരേക്കാള് വന്‍ദുരന്തം വിതച്ച ഡൗ കെമിക്കല്‍സിനെ സംരക്ഷിക്കാനാണ് സര്‍ക്കാര് ശ്രമിക്കുന്നതെന്ന് ഇവര് പറഞ്ഞു.


ബസില് മാലപൊട്ടിക്കാന് ശ്രമം; ഒരാള് പിടിയില്\nകാസര്‍കോട്: ബസില് വീട്ടമ്മയുടെ മാലപൊട്ടിക്കാന് ശ്രമിച്ച മൂന്നംഗ സംഘത്തിലെ ഒരാള് പിടിയിലായി. രണ്ടു സ്ത്രീകള് ഓടിരക്ഷപ്പെട്ടു. ഇന്ന് രാവിലെ കാഞ്ഞങ്ങാട് നിന്നും കാസര്‍കോട് ഭാഗത്തേക്ക് വരികയായിരുന്ന കെഎസ്ആര്‍ടിസി ബസിലാണ് മാല മോഷണശ്രമം നടന്നത്. ഉദുമയിലെ പുഷ്പയുടെ മൂന്നരപ്പവന്റെ താലിമാലയാണ് അപഹരിക്കാന് ശ്രമിച്ചത്. സംഭവം ശ്രദ്ധയില്‍പെട്ടതോടെ വീട്ടമ്മ ബഹളം വെക്കുകയും മൂവര് സംഘം ഓടിരക്ഷപ്പെടാന് ശ്രമിക്കുകയും ഒരാള് പിടിയിലാകുകയുമായിരുന്നു. പിടിയിലായആളെ പോലീസിലേല്‍പിക്കുകയായിരുന്നു. ഇവര് നാടോടി സ്ത്രീകളാണെന്നാണ് സംശയിക്കുന്നത്. ഇവരെ കൂടുതല് ചോദ്യം ചെയ്തുവരുന്നതായി പോലീസ് അറിയിച്ചു.\n150 ഗ്രാം കഞ്ചാവുമായി 53കാരന് പിടിയില്\nകാസര്‍കോട്: രണ്ട് കുട്ടികള്‍ക്ക് വിഷം കൊടുത്ത് കൊലപ്പെടുത്തിയ ശേഷം മാതാവ് ജീവനൊടുക്കി. മുനിയാല് ഹെബ്രി മാട്ടിബെട്ടുവിലെ സന്തോഷിന്റെ ഭാര്യ ദീപ (25)യാണ് മക്കളായ പ്രിയ (6), ശ്രേയ (9) എന്നിവരെ വിഷം കൊടുത്ത് കൊലപ്പെടുത്തിയ ശേഷം ജീവനൊടുക്കിയത്. വിട്ടുമാറാത്ത അസുഖത്തെ തുടര്‍ന്ന് മനോവിഷമത്തിലായിരുന്നു ദീപയെന്ന് ബന്ധുക്കള് പറഞ്ഞു. ഭക്ഷണത്തില് വിഷം ചേര്‍ത്ത് മക്കള്‍ക്ക് കൊടുത്ത ശേഷം യുവതിയും വിഷം കഴിച്ച് ജീവനൊടുക്കുകയായിരുന്നു. അമൃത ഭാരതി വിദ്യാലയിലെ മൂന്നാം ക്ലാസ് വിദ്യാര്‍ത്ഥിനിയാണ് ശ്രേയ. ഇതേ സ്‌കൂളിലെ തന്നെ എല് … Continue reading "കുട്ടികള്‍ക്ക് വിഷം കൊടുത്ത് കൊലപ്പെടുത്തിയ ശേഷം മാതാവ് ജീവനൊടുക്കി"